open-index/open-wikipedia-markdown huggingface dataset:
ବିଶ୍ୱ ରକ୍ତଦାନ ଦିବସ

**ବିଶ୍ୱ ରକ୍ତଦାନ ଦିବସ** ପ୍ରତିବର୍ଷ ଜୁନ ୧୪ ତାରିଖରେ ପାଳିତ ହୁଏ । ୨୦୦୪ ମସିହାରୁ ବିଶ୍ୱ ସ୍ୱାସ୍ଥ୍ୟ ସଂଗଠନଦ୍ୱାରା ଏହି ଦିନକୁ ରକ୍ତଦାନ ଦିବସ ରୂପେ ଘୋଷଣା କରାଯାଇଛି । ଏହାର ମୂଳ ଉଦ୍ଦେଶ୍ୟ ହେଉଛି ସୁରକ୍ଷିତ ରକ୍ତ ଦାନର ଆବଶ୍ୟକତା ବିଷୟରେ ସଚେତନତା ସହ ପ୍ରୋତ୍ସାହନ ସୃଷ୍ଟି କରିବା । ବିଶ୍ୱ ସ୍ୱାସ୍ଥ୍ୟ ସଂଗଠନଦ୍ୱାରା ବିଶ୍ୱ ସାର୍ବଜନିକ ସ୍ୱାସ୍ଥ୍ୟ ରକ୍ଷା ଅଭିଯାନ ଅନ୍ତର୍ଗତ ଯେଉଁ ଆଠୋଟି କାର୍ଯ୍ୟକ୍ରମ ପାଳିତ ହେଉଅଛି, ତନ୍ମଧ୍ୟରୁ ବିଶ୍ୱ ରକ୍ତଦାନ ଦିବସ ଅନ୍ୟତମ । ଅନ୍ୟ ସାତୋଟି ହେଲା, .ବିଶ୍ୱ ମ୍ୟାଲେରିଆ ଦିବସ, ବିଶ୍ୱ ଟୀକାକରଣ ସପ୍ତାହ,ବିଶ୍ୱ କ୍ଷୟରୋଗ ଦିବସ,ବିଶ୍ୱ ତମାଖୁ ଦିବସ,ବିଶ୍ୱ ହେପାଟାଇଟିସ ଦିବସ,ବିଶ୍ୱ ସ୍ୱାସ୍ଥ୍ୟ ଦିବସ ଓ ବିଶ୍ୱ ଏଡସ୍ ଦିବସ । 
## ରକ୍ତଦାନର ଆବଶ୍ୟକତା 
ଟ୍ରାନସ୍‌ଫ୍ୟୁଜନ ପ୍ରଣାଳୀରେ ରକ୍ତଦାନଦ୍ୱାରା ଜୀବନ ନାଶକାରୀ ଅନେକ ରୋଗରୁ ଲୋକଙ୍କୁ ରକ୍ଷା କରାଯାଇପାରୁଛି । ଅନେକ ପ୍ରକାର ଜଟିଳ ଅସ୍ତ୍ରୋପଚାର ନିମିତ୍ତ ରକ୍ତର ଆବଶ୍ୟକତା ରହିଛି ଏବଂ ଏହି ରକ୍ତ ଅଭାବରେ ଅସ୍ତ୍ରୋପଚାର ହୋଇପାରିବ ନାହିଁ । ପୁଣି କୌଣସି ଦୁର୍ଘଟଣା ଜନିତ ରକ୍ତସ୍ରାବ କିମ୍ବା ଶିଶୁ ପ୍ରସବ ସମୟରେ ଅତ୍ୟଧିକ ରକ୍ତସ୍ରାବ ଯୋଗୁଁ ରୋଗୀ ମୃତ୍ୟୁ ମୁଖରେ ପଡିବାର ସମ୍ଭାବନା ଥିବାରୁ ସେଭଳି ସ୍ଥଳରେ ରୋଗୀପାଇଁ ରକ୍ତ ନିତାନ୍ତ ଆବଶ୍ୟକ ହୁଏ । ତେବେ ସୁରକ୍ଷିତ ରକ୍ତ ସହିତ ଉପଯୁକ୍ତ ଗ୍ରୁପର ରକ୍ତ ନ ମିଳିଲେ ତାହା ପୁଣି ଜୀବନ ପ୍ରତି ବିପଦ ସୃଷ୍ଟି କରିଥାଏ । ମଣିଷ ଶରୀରର ରକ୍ତର କୌଣସି ବିକଳ୍ପ ନ ଥିବାରୁ ରକ୍ତ ଦାନ ମାଧ୍ୟମରେ ଏହା ସଂଗ୍ରହ କରିବା ଜରୂରୀ ହୋଇପଡିଛି । ଏହି ଉଦ୍ଦେଶ୍ୟରେ ବ୍ଳଡ ବ୍ୟାଙ୍କମାନ ପ୍ରତିଷ୍ଠା କରାଯାଇ ରକ୍ତ ଦାନ ପାଇଁ ଲୋକଙ୍କୁ ଉତ୍ସାହିତ କରାଯାଉଛି ।

## ଆଧାର 
## ବାହାର ଆଧାର 
*:en:List of blood donation agencies
 

ଶ୍ରେଣୀ:ଜୁନ ମାସର ପାଳିତ ଦିବସ
ଏପିଡର୍ମୋଲାଇସିସ ବୁଲୋସା

**ଏପିଡର୍ମୋଲାଇସିସ ବୁଲୋସା** (ଇଂରାଜୀ ଭାଷାରେ **epidermolysis bullosa**/ **EB**) ଏକ ଜେନେଟିକ ରୋଗ (genetic conditions) ଦଳ ଯେଉଁଥିରେ ମାନବ ଚର୍ମ (skin) ଓ ଶ୍ଳେଷ୍ମ ଝିଲ୍ଲିରେ (mucous membranes) ଫୋଟକା (blistering) ସୃଷ୍ଟିହୁଏ । ସାମାନ୍ୟ ଆଘାତ ବା ଘର୍ଷଣ ଯୋଗୁ ଫୋଟକା ହୋଇଯାଏ ଓ ଯନ୍ତ୍ରଣା ହୁଏ । କ୍ଷତ ଯତ୍ନ (wound care), ଯନ୍ତ୍ରଣା ନିୟନ୍ତ୍ରଣ, ସଂକ୍ରମଣ ଚିକିତ୍ସା (infections), ଉପ‌ଯୁକ୍ତ ପୋଷକ ଦେଇ ଏହାର ଚିକିତ୍ସା କରାଯାଏ ଓ ରୋଗ ଜଟିଳ ନହେବା ପାଇଁ ପ୍ରତିଷେଧ ଓ ରୋଗ ହେଲେ ଚିକିତ୍ସା କରିବା ଆବଶ୍ୟକ ହୁଏ । ପୁଅ ଓ ଝିଅଙ୍କ ମଧ୍ୟରେ ସମ ଭାବରେ ଏ ରୋଗ ହୁଏ ।  ରୋଗ‌ଗ୍ରସ୍ତ ପିଲାମାନେ ଅନ୍ୟ ପିଲାଙ୍କଦ୍ୱାରା ଗୁଣ୍ଡାମି (bullied) ଓ ଅଯଥା ଟିପ୍ପଣୀର ଶିକାର ହୁଅନ୍ତି ।  
 
## ଏହା ମଧ୍ୟ ଦେଖନ୍ତୁ
*Jonny Kennedy
*List of genetic disorders

## ଆଧାର
## ବାହ୍ୟ ଲିଙ୍କ 
ଶ୍ରେଣୀ:ଚିକିତ୍ସା ବିଜ୍ଞାନ
ତାରାନା ହାଲିମ

**ତାରାନା ହାଲିମ** (ଜନ୍ମ: ୧୬ ଅଗଷ୍ଟ ୧୯୬୬) ବଙ୍ଗଳାଦେଶୀ ରାଜନୈତିଜ୍ଞ, ପ୍ରାକ୍ତନ ଆଇନଜୀବୀ, ଦୂରଦର୍ଶନ ଏବଂ ଚଳଚ୍ଚିତ୍ର ଅଭିନେତ୍ରୀ ଓ ନାଟ୍ୟକାର । ସେ ପ୍ରଥମେ ଜଣେ ଦୂରଦର୍ଶନ ଅଭିନେତ୍ରୀ ଭାବରେ କାମ କରିବା ଆରମ୍ଭ କରିଥିଲେ ଏବଂ ପରେ ଚଳଚ୍ଚିତ୍ରରେ ଅଭିନୟ କରିଥିଲେ । ଜାନୁଆରୀ ୨୦୧୮ରେ ତାଙ୍କୁ ବଙ୍ଗଳାଦେଶର ଏକ ରାଜ୍ୟର ସୂଚନା ବିଭାଗ ମନ୍ତ୍ରୀ ଭାବରେ ନିଯୁକ୍ତି କରାଯାଇଥିଲା । ଏହାପୂର୍ବରୁ ସେ ଦୂରସଞ୍ଚାର ବିଭାଗର ମନ୍ତ୍ରୀ ଭାବରେ ଜୁଲାଇ ୨୦୧୪ରୁ ବଙ୍ଗଳାଦେଶ ସରକାର ପାଇଁ କାର୍ଯ୍ୟ କରିଥିଲେ ।

## ପ୍ରାରମ୍ଭିକ ଜୀବନ ଓ ଶିକ୍ଷା
ତାରାନା ହାଲିମ ପୂର୍ବ ପାକିସ୍ତାନର ତାଙ୍ଗାଇଲଠାରେ ୧୬ ଅଗଷ୍ଟ ୧୯୬୬ରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଏମ୍ଏ ହାଲିମ ଜଣେ ଆୟକର ବିଭାଗର ଆୟୁକ୍ତ ଥିଲେ ଏବଂ ପରେ ଏବଂ ପରେ ସେ ବଙ୍ଗଳାଦେଶର ଅର୍ଥ ବିଭାଗ ମନ୍ତ୍ରାଳୟରେ ଜଣେ ସଚିବ ଭାବରେ ଯୋଗ ଦେଇଥିଲେ । ତାଙ୍କ ମାଆ ଅଖତାର ହାଲିମ ସ୍କୁଲରେ ଜଣେ ଶିକ୍ଷୟିତ୍ରୀ । ତିନି ଭାଇଭଉଣୀ ମଧ୍ୟରେ ତାରାନା ଥିଲେ କନିଷ୍ଠା । ତାଙ୍କ ଘର ତାଙ୍ଗାଇଲର ନାଗରପୁର ଉପଜିଲ୍ଲାର ଧୁବରିୟା ଗାଁରେ । ସେ ଏକ ଚଳଚ୍ଚିତ୍ରରେ ଅଭିନେତା ଫାରୁକ୍‌ଙ୍କର ସାନ ଭଉଣୀ ଭୂମିକାରେ ଅଭିନୟ କରିଥିଲେ ଏବଂ ଏହାପରେ ସେ ବଙ୍ଗାଳୀ ଚଳଚ୍ଚିତ୍ର *ସାହେବ*ରେ କାମ କରିଥିଲେ ।

ତାରାନା ଅଭିନୟ ସ‌ହିତ ନିଜର ପାଠ ପଢ଼ା ଜାରି ରଖିଥିଲେ ଏବଂ ସେ ବିଶ୍ୱବିଦ୍ୟାଳୟରେ ଆଇନ ବିଜ୍ଞାନରେ ପାଠ ପଢ଼ୁଥିବାବେଳେ ଉମୟ ଟିଭିର ଏକ ନାଟକରେ ମଦିନା ଭୂମିକାରେ ଅଭିନୟ କରିଥିଲେ ଏବଂ ସେତେବେଳେ ଦର୍ଶକ ତାଙ୍କୁ ଅଧିକ ପସନ୍ଦ କରିଥିଲେ । ସେ ୧୯୭୮ ମସିହାରେ ଅମଜାଦ ହୁସେନଙ୍କ ନିର୍ଦ୍ଦେଶିତ ଚଳଚ୍ଚିତ୍ର ଅମିତାଭ ଗୋଲାପିରେ ଅଭିନୟ କରିଥିଲେ ।

## ରାଜନୀତି ଓ ଅନ୍ୟାନ୍ୟ କାମ
ତାରାନା *ବଙ୍ଗବନ୍ଧୁ ସାଂସ୍କୃତିକ ଜାତି* ନାମକ ଏକ ସାଂସ୍କୃତି ସଂସ୍ଥାରେ କାମ କରୁଥିଲେ । ୨୦୦୯ ମସିହା ମାର୍ଚ୍ଚ ମାସ ୨୦ ତାରିଖରେ ସେ ବଙ୍ଗଳାଦେଶର ସଂସଦରେ ଥିବା ୪୫ଟି ସଂରକ୍ଷିତ ମହିଳା ଆସନରୁ ଗୋଟିଏ ପାଇଁ ନିର୍ବାଚିତ ହୋଇଥିଲେ ।

## ବ୍ୟକ୍ତିଗତ ଜୀବନ
ତାରାନା ପ୍ରଥମେ ଜଣଙ୍କୁ ବିବାହ କରିଥିଲେ ଏବଂ ଉଭୟଙ୍କର ଏକ ପୁଅ ଅଛି । ମାତ୍ର ପରେ ଏହି ଦମ୍ପତିଙ୍କର ବିବାହ ବିଚ୍ଛେଦ ହେବାପରେ ସେ ଅଭିନେତା ଅହମ୍ମଦ ରୁବେଲଙ୍କୁ ବିବାହ କରିଥିଲେ ।

## ଆଧାର
## ବାହାର ଆଧାର
* 

ଶ୍ରେଣୀ:୧୯୬୬ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ମୌସୁମୀ ହମିଦ

**ମୌସୁମୀ ହମିଦ** (ଜନ୍ମ: ୧୨ ଅକ୍ଟୋବର ୧୯୮୮) ଜଣେ ବଙ୍ଗଳାଦେଶୀ ଅଭିନେତ୍ରୀ ଓ ମଡେଲ । ସେ ମୁଖ୍ୟତଃ ବଙ୍ଗଳାଦେଶର ଦୂରଦର୍ଶନ ଓ କଥାଚିତ୍ର ଜଗତରେ ଅଭିନୟ କରନ୍ତି । ୨୦୧୦ ମସିହାରେ ସେ ଲକ୍ସ ଚେନାଲ ଆଇ ସୁପରଷ୍ଟାର କାର୍ଯ୍ୟକ୍ରମରେ ଅଂଶଗ୍ରହଣ କରିଥିଲେ ଏବଂ ସେଠାରେ ସେ ରନର୍‌ଅପ୍ ହୋଇଥିଲେ ଓ ତା'ପରେ ବଙ୍ଗଳାଦେଶରେ ପ୍ରସିଦ୍ଧିଲାଭ କରିଥିଲେ । ଏହାପରେ ସେ ବିଭିନ୍ନ ଦୂରଦର୍ଶନ କର୍ଯ୍ୟକ୍ରମରେ କାମ କରିବା ଆରମ୍ଭ କରିଥିଲେ । ସେ ଲଭ୍ ରେକ୍ଟଙ୍ଗଲ୍ (ଭଲବାସର ଚତୁଶକୋନେ), ରେଡ଼ିଓ ଚକେଲେଟ ଭଳି ଦୂରଦର୍ଶନ କାର୍ଯ୍ୟକମରେ କାମ କରିଥିଲେ । ଦୂରଦର୍ଶନରେ ଅଭିନୟ ପରେ ସେ  ୨୦୧୨ ମସିହାରେ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ବଙ୍ଗଳାଦେଶୀ କଥାଚିତ୍ର ଥିଲା *ନା ମନୁଷ୍*, ଯାହାକି ୨୦୧୩ ମସିହାରେ ମୁକ୍ତିଲାଭ କରିଥିଲା । ଏହାପରେ ୨୦୧୪ ମସିହାରେ ହୁଦ୍‌ସୋନେର ବନ୍ଧୁକ ଜରିଆରେ ସେ ଲୋକପ୍ରିୟତା ହାସଲ କରିଥିଲେ ଏବଂ ପରେ ଜଲାଲ୍‌‌ସ୍ ଷ୍ଟୋରୀ, ବ୍ଲାକ୍‌ମନି, ବ୍ଲାକ୍‌ମେଲ୍, ପୂର୍ଣ୍ଣ ଦିଗର ପ୍ରେମ କାହାଣୀ ୨, ମେଣ୍ଟାଲ ଭଳି ଚଳଚ୍ଚିତ୍ରରେ ଅଭିନୟ କରିଥିଲେ ।

## ପ୍ରାରମ୍ଭିକ ଜୀବନ ଓ ଶିକ୍ଷା
ମୌସୁମୀ ହମିଦ ୧୯୮୮ ମସିହାର ଅକ୍ଟୋବର ମାସ ୧୨ ତାରିଖରେ ବଙ୍ଗଳାଦେଶର ଖୁଲ୍‌ନା ଡିଭିଜନ୍‌ର ସାତଖିରା ଜିଲ୍ଲାସ୍ଥିତ ତଳାଠାରେ ଜନ୍ମଗ୍ରହଣ କରିଥିଲେ । ସେ ତାଙ୍କର ହାଇସ୍କୁଲ ଶିକ୍ଷା ସମାପ୍ତ କରିବାପରେ ମ୍ୟାନେଜମେଣ୍ଟରେ ପାଠ ପଢ଼ିବାପାଇଁ ଖୁଲ୍‌ନା ଯାଇଥିଲେ ଏବଂ ସେଠାରେ ସେ ଆଜମ ଖାନ କମର୍ସ କଲେଜରେ ପାଠ ପଢ଼ିଥିଲେ । ଏହାପରେ ସେ ମିଡିଆ ଜଗତରେ କାମ କରିବା ପାଇଁ ସେ ବିଷୟରେ ପାଠ ପଢ଼ିବା ପାଇଁ ଢାକା ଯାଇଥିଲେ ।

## ଅଭିନୟ ଜୀବନ
ମୌସୁମୀ ମିଡିଆ ଉପରେ ପଢ଼ାପଢ଼ି କରିବାପରେ ୨୦୧୦ ମସିହାରେ ଏକ ଦୂରଦର୍ଶନ କାର୍ଯ୍ୟକ୍ରମରେ ଅଂଶଗ୍ରହଣ କରିଥିଲେ । ସେ ବଙ୍ଗଳାଦେଶରେ ଫ୍ୟାସନ ଉପରେ ଆଧାରିତ ଏକ ଦୂରଦର୍ଶନ କାର୍ଯ୍ୟକ୍ରମ ଲକ୍ସ ଚେନାଲ ଆଇ ସୁପଷ୍ଟାର ପ୍ରତିଯୋଗୀତାରେ ଭାଗ ନେଇ ତାଙ୍କ ପେଶା ଆରମ୍ଭ କରିଥିଲେ ଏବଂ ଫାଇନାଲରେ ୨ୟ ସ୍ଥାନରେ ରହିଥିଲେ । ଏହାପରେ ୨୦୧୧ ମସିହାରେ ସେ ତାଙ୍କ ଅଭିନୟର ଯାତ୍ର ଆରମ୍ଭ କରିଥିଲେ । ସେ ପ୍ରଥମେ ଦୂରଦର୍ଶନରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ ଦୂରଦର୍ଶନ ନାଟକ ଥିଲା *ରୋଶ୍ନୀ* । ଏହାପରେ ସେ ଭଲବାସର ଚତୁଶକୋନେ ଏବଂ ରେଡ଼ିଓ ଚକେଲେଟ ଭଳି ଦୂରଦର୍ଶନ ଧାରାବାହିକରେ ଅଭିନୟ କରିଥିଲେ ।

ଦୂରଦର୍ଶନ ଧାରାବାହିକରେ କାମ କରିବାପରେ ମୌସୁମୀ ୨୦୧୨ ମସିହାରେ ବଙ୍ଗଳାଦେଶ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ । ମୌସୁମୀଙ୍କ ଅଭିନୀତ ପ୍ରଥମ ବଙ୍ଗଳାଦେଶୀ କଥାଚିତ୍ର ଥିଲା *ନା ମନୁଷ୍* , ଯାହାକି ୨୦୧୩ ମସିହାରେ ମୁକ୍ତିଲାଭ । ମାତ୍ର ୨୦୧୪ ମସିହାରେ ମୁକ୍ତିଲାଭ କରିଥିବା ଚଳଚ୍ଚିତ୍ର *ହୁଦ୍‌ସୋନେର ବନ୍ଧୁକ* ଜରିଆରେ ସେ ଲୋକପ୍ରିୟତା ହାସଲ କରିଥିଲେ । ଏହାପରେ ସେ ୨୦୧୪ ମସିହାରେ ଜଲାଲ୍‌‌ସ୍ ଷ୍ଟୋରୀ, ୨୦୧୫ ମସିହାରେ ବ୍ଲାକ୍‌ମନି ଓ ଅନନ୍ନ ମାମୁନ୍‌ଙ୍କ ନିର୍ଦ୍ଦେଶିତ ବ୍ଲାକ୍‌ମେଲ୍, ୨୦୧୬ ମସିହାରେ ପୂର୍ଣ୍ଣ ଦିଗର ପ୍ରେମ କାହାଣୀ ୨ ଓ ମେଣ୍ଟାଲ ଭଳି ଚଳଚ୍ଚିତ୍ରରେ ଅଭିନୟ କରିଥିଲେ ।

## ଆଧାର
## ବାହାର ଆଧାର
* 

ଶ୍ରେଣୀ:୧୯୮୮ ଜନ୍ମ
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ଆଣ୍ଠୁ ସ୍ଥାନ‌ଚ୍ୟୁତି

**ଆଣ୍ଠୁ ସ୍ଥାନ‌ଚ୍ୟୁତି** (ଇଂରାଜୀ ଭାଷାରେ **knee dislocation**) ଏକ ପ୍ରକାର ଗଣ୍ଠି ଆଘାତ (knee injury) ଯେଉଁଥିରେ ଟିବିଆ (tibia) ଓ ଫିମର (femur) ମଧ୍ୟରେ ଥିବା ଗଣ୍ଠି (joint) ସ୍ଥାନ‌ଚ୍ୟୁତ ହୋଇଥାଏ । ଏହି ଆଘାତ ହେଲେ ଆଣ୍ଠୁ ଯନ୍ତ୍ରଣା (Knee pain), ଆଣ୍ଠୁ ବିକଳାଙ୍ଗ ଆଦି ଲକ୍ଷଣ ଦେଖାଯାଏ ଓ ଆଣ୍ଠୁ ଅସନ୍ତୁଳିତ ଥାଏ । ଅଧିକ ଶକ୍ତ ଆଘାତ ହୋଇଥିଲେ ପ‌ପ୍ଲିଟିଆଲ ଧମନୀ ଆଘାତ (artery behind the knee), କମ୍ପାର୍ଟମେଣ୍ଟ ସିଣ୍ଡ୍ରୋମ ହୋଇପାରେ । 

ପ୍ରାୟ ଅଧା ସଂଖ୍ୟକ ଲୋକ ପ୍ରମୁଖ (major trauma) ଓ ବାକି ଅଧା ଲୋକ ସାମାନ୍ୟ କାରଣରୁ ଏହି ଆଣ୍ଠୁ ସ୍ଥାନ‌ଚ୍ୟୁତି ଭୋଗ କରନ୍ତି ।
 
## ଆଧାର
ଶ୍ରେଣୀ:ଗଣ୍ଠି ସ୍ଥାନ‌ଚ୍ୟୁତି
କଳିଙ୍ଗ ମଘା

ଡାହାଣ|thumb|250x250_ପିକସେଲ|ଜେତଭାନରାମୟ, କଳିଙ୍ଗ ମଘାଙ୍କଦ୍ୱାରା ଲୁଣ୍ଠିତ ଏକ ସ୍ତୁପ
**କଳିଙ୍ଗ ମଘା** ()ଙ୍କୁ ମଧ୍ୟ **ମଘା-ଆତତାୟୀ** ଏବଂ **କୁଳଙ୍କୟନ ସିଙ୍କାୟୀ ଅରିୟାନ** ନାମରେ ମଧ୍ୟ ଜଣାଯାଏ ।  ସେ ମୁଖ୍ୟତଃ ଏକ ଦୁର୍ଦ୍ଧଷ ଆକ୍ରମଣକାରୀ ଭାବେ ଜଣାଶୁଣା । ସେ ଜାଫନା ରାଜ୍ୟର ପ୍ରତିଷ୍ଠାତା ଏବଂ ଆର୍ୟକାଭର୍ତ୍ତି ବଂଶର ପ୍ରଥମ ରାଜା ଥିଲେ । *ସେଗରାଶସେକରା ହିସାବରେ ମାଲାଇ*  ଆର୍ୟକାଭର୍ତ୍ତି ବଂଶର ପ୍ରଥମ ରାଜା ଜାଫନାଠାରୁ ଗଙ୍ଗବଂଶର କଳିଙ୍ଗ ପର୍ଯ୍ୟନ୍ତ ବ୍ୟାପ୍ତ ଥିଲା,  ଯେଉଁମାନେକି ପଶ୍ଚିମ ଗଙ୍ଗ ବଂଶ ଏବଂ ଚୋଳ ବଂଶର ଉତ୍ତରାଧିକାରୀ ଥିଲେ । ମଘାଙ୍କର ପରିବାର ତାମିଲନାଡୁର ରାମନାଥପୁରମ ଶାସକମାନଙ୍କ ସହିତ ଜଡ଼ିତ ଥିଲେ, ଯେଉଁମାନେ ପରେ ପ୍ରସିଦ୍ଧ ଧାମ ରାମେଶ୍ୱରମ ମନ୍ଦିରର ରକ୍ଷଣା ବେକ୍ଷଣ ଏବଂ ବୁଝାସୁଝା କରୁଥିଲେ । ସେ ୧୨୧୫ ମସିହାରେ ପରାକ୍ରମ ପାଣ୍ଡିଆନ ଦ୍ୱିତୀୟଙ୍କୁ ଗାଦିଚ୍ୟୁତ କରିଥିଲେ । ତାଙ୍କର ଶାସନ କାଳରେ ତାଙ୍କର ଶକ୍ତିର ମୁକାବିଲା କରିନପାରି ସିଂହଳୀମାନେ ବର୍ତ୍ତମାନ ଶ୍ରୀଲଙ୍କାର ଦକ୍ଷିଣ ଏବଂ ପଶ୍ଚିମକୁ ପଳାୟନ କରିଥିଲେ । 

## ଉତ୍ପତି କଥା 
କଳିଙ୍ଗ ମଘାଙ୍କର ଉତ୍ପତି କେଉଁଠାରୁ ତାହାର କିଛି ସଠିକ ତଥ୍ୟ ନଥିଲେ ମଧ୍ୟ ତାଙ୍କ ନାମ ଯୋଗୁଁ, ଯାହାକି ଭାରତର ଏକ ପୁରାତନ ରାଜ୍ୟ କଳିଙ୍ଗକୁ (ବର୍ତ୍ତମାନର ଓଡ଼ିଶା) ବୁଝାଇଥାଏ, ତାଙ୍କୁ କଳିଙ୍ଗର ବୋଲି କୁହାଯାଇଥାଏ । ତଥାପି ତାଙ୍କର ଉତ୍ପତ୍ତିର ଅନେକ କଥା କୁହାଯାଏ । 

ସବୁଠାରୁ ଭଲ ତଥ୍ୟ ହିସାବରେ ସେ କଳିଙ୍ଗ ରାଜ୍ୟର ପୁରାତନ ଶାସକ ଗଙ୍ଗବଂଶର ଜଣେ ଯୁବରାଜ ଥିଲେ । ସେମାନେ ପଶ୍ଚିମ ଗଙ୍ଗ ବଂଶ ଏବଂ ଚୋଳ ବଂଶଧର ବୋଲି କୁହାଯାଏ ।

## ଆକ୍ରମଣ ଏବଂ ଶାସନ 
କଳିଙ୍ଗ ମଘା ୧୨୧୫ ମସିହାରେ ବିରାଟ ୨୪,୦୦୦ ତାମିଲ ଏବଂ ମାଲାୟାଲୀ ସୈନିକ ନେଇ କରାଇନଗରଠାରେ ପହଞ୍ଚିଥିଲେ । ନିଜ ସୈନିକମାନଙ୍କୁ କରାଇନଗର ଏବଂ ଭଲ୍ଲିପୁରମଠାରେ ରଖି ଜାଫନା ପ୍ରଦେଶକୁ ନିଜ ଅକ୍ତିଆରକୁ ଆଣିଥିଲେ । ଏହାପରେ ସେ ପୋଲାନାରୁୱା ଆଡକୁ ଯାତ୍ରା କରି ସେଠାକାର ରାଜା ପରାକ୍ରମ ପାଣ୍ଡିଆନ ଦ୍ୱିତୀୟଙ୍କୁ ଗାଦିଚ୍ୟୁତ କରିଥିଲେ । ତାଙ୍କର ନିଜର ସୈନିକମାନେ ତାଙ୍କୁ ରାଜା ଭାବେ ସେଠାରେ ସ୍ୱୀକାର କରିଥିଲେ । ସେଠାରେ ସେ ଦୀର୍ଘ ୨୧ ବର୍ଷ କାଳ ଶାସନ କରିଥିଲେ । ୧୨୩୬ ମସିହାରେ ତାଙ୍କୁ ସେଠାରୁ କଢ଼ାଯାଇଥିଲା, ୧୨୫୫ ପର୍ଯ୍ୟନ୍ତ ସେ ଜାଫନାରେ ଶାସନ ଅବ୍ୟାହତ ରଖିଥିଲେ ।

ମଘାଙ୍କ ସମୟରେ ହିଁ ସେଲିୟନର (ବର୍ତ୍ତମାନର ଶ୍ରୀଲଙ୍କା) ଶକ୍ତି ଧୀରେ ଧୀରେ ଉତ୍ତରରୁ ହ୍ରାସ ପାଇ କେବଳ ଦ୍ୱୀପରେ ଦକ୍ଷିଣ ପଶ୍ଚିମ ଭାଗରେ କେନ୍ଦ୍ରିତ ହୋଇରହିଥିଲା । ପରେ କେବେ ସେମାନେ ପୁନର୍ବାର ଭାରତୀୟ ଉପମହାଦେଶରେ ନିଜର ଅସ୍ଥିତ୍ୱ ପୂର୍ବ ଭଳି ରଖିପାରିଲେ ନାହିଁ ।

## କୁଳଭାମ୍ସାରେ ମଘାଙ୍କର ନାମ 
କୁଳଭାମ୍ସାରେ କଳିଙ୍ଗ ମଘାଙ୍କୁ କୁଳଙ୍କୟନ ସିଙ୍କାୟୀ ଅରିୟାନ ଭାବେ ବର୍ଣ୍ଣନା କରାଯାଇଛି, ଏହାର ଅର୍ଥ  *ଏକ ତାମିଲ ଆର୍ଯ୍ୟ ରାଜା* । ନିଶାଙ୍କ ମଲ୍ଲଙ୍କଦ୍ୱାରା ସ୍ଥାପିତ କଳିଙ୍ଗ ବଂଶର ସେ ଉତ୍ତରାଧିକାରୀ ବୋଲି ବିବେଚନା କରାଯାଇଥାଏ । କିନ୍ତୁ ପରେ ତାଙ୍କର ହିଂସ୍ରତା ଯୋଗୁଁ ସେ ଉତ୍ତରାଧିକାରୀପଣ ଧୀରେ ଧୀରେ ଚାଲିଗଲା । 

ସେ ବୌଦ୍ଧ ଧର୍ମକୁ ଘୃଣା କରୁଥିଲେ, ଅନେକ ବୌଦ୍ଧ ସ୍ତୁପ ଲୁଣ୍ଠନ କରି ଭାଙ୍ଗି ମଧ୍ୟ ଦେଇଥିଲେ ।

## ଆଧାର 

## ବାହ୍ୟ ଆଧାର 
* http://lakdiva.org/ ଶ୍ରୀଲଙ୍କା ଇତିହାସ 
* http://damindu.tripod.com/lanka/sl-11.htm  ସିଂହଳୀ ଶକ୍ତିର ଦକ୍ଷିଣପନ୍ଥୀ ଗତି 

ଶ୍ରେଣୀ:Pages with unreviewed translations
ଶ୍ରେଣୀ:ଶ୍ରୀଲଙ୍କା ଇତିହାସ
ବିଶ୍ୱ ଜନସଂଖ୍ୟା ଦିବସ

**ବିଶ୍ୱ ଜନସଂଖ୍ୟା ଦିବସ** ବିଶ୍ୱସାରା ପ୍ରତିବର୍ଷ ଜୁଲାଇ ମାସ ୧୧ ତାରିଖ ଦିନ ପାଳିତ ହୁଏ । ଜନସଂଖ୍ୟା ବୃଦ୍ଧି ଜନିତ ସମସ୍ୟା ସଂପର୍କରେ ବିଶ୍ୱ ସ୍ତରରେ ସଚେତନତା ସୃଷ୍ଟି କରିବା ଏହାର ପ୍ରାଥମିକ ଲକ୍ଷ୍ୟ ।

## ଇତିହାସ 
ଉକ୍ତ କାର୍ଯ୍ୟକ୍ରମ ୧୯୮୯ ମସିହାରେ ସଂଯୁକ୍ତ ରାଷ୍ଟ୍ର ବିକାଶ କାର୍ଯ୍ୟକ୍ରମର ଗଭର୍ଣ୍ଣିଂ କାଉନସିଲଦ୍ୱାରା ପ୍ରଥମେ ଅନୁମୋଦିତ ହୋଇଥିଲା । ଜନସଂଖ୍ୟା ବୃଦ୍ଧି କ୍ରମରେ ହିସାବ କଲେ, ଜୁଲାଇ ୧୧, ୧୯୮୭ ଦିନ ବିଶ୍ୱ ଜନସଂଖ୍ୟା ଆନୁମାନିକ ପାଞ୍ଚଶହ କୋଟି ହେଲା । ଏହି ତଥ୍ୟକୁ ଭିତ୍ତିକରି, ସାର୍ବଜନିକ ହିତରେ ଜୁଲାଇ ୧୧ ତାରିଖକୁ ବିଶ୍ୱ ଜନସଂଖ୍ୟା ଦିବସ ଭାବେ ପାଳନ କରିବାପାଇଁ ନିଷ୍ପତ୍ତି ନିଆଯାଇଛି । ସାରା ବିଶ୍ୱରେ ଜନସଂଖ୍ୟା ବୃଦ୍ଧି ସମ୍ବନ୍ଧିତ ସମସ୍ୟାର ସମାଧାନ ଦିଗରେ କାର୍ଯ୍ୟ କରିବା ସହ ଲୈଙ୍ଗିକ ସମାନତା, ପରିବାର ନିୟୋଜନ, ମାତୃ ସ୍ୱାସ୍ଥ୍ୟ ତଥା ମାନବାଧିକାର ଇତ୍ୟାଦି ବିଷୟରେ ଜନସଚେତନତା ସୃଷ୍ଟି କରିବା ହେଉଛି ଜନସଂଖ୍ୟା ଦିବସ ପାଳନର ଉଦ୍ଦେଶ୍ୟ ।

ସାଧାରଣ ସଚେତନତା ସତ୍ତ୍ୱେ ବିଶ୍ୱ ସ୍ତରରେ ପ୍ରତି ୧୪ ମାସରେ ଜନସଂଖ୍ୟା ଏକ ଶହ କୋଟି ହାରରେ ବୃଦ୍ଧି ହେଉଅଛି । ୬ ଫେବୃଆରୀ ୨୦୧୬ ସୁଦ୍ଧା ବିଶ୍ୱ ଜନସଂଖ୍ୟା ୭୪୦ କୋଟିରେ ପହଞ୍ଚି ସାରିଲାଣି । ଅତଏବ ଜନସଂଖ୍ୟା ବୃଦ୍ଧି ରୋକିବା ଦିଗରେ ସମୟୋପଯୋଗୀ ପଦକ୍ଷେପ ନ ନେଲେ ଏହା ବିଭିନ୍ନ ଉନ୍ନୟାନମୂଳକ ଯୋଜନା କାର୍ଯ୍ୟକାରୀ କରିବା ଦିଗରେ ଏକ ପ୍ରତିବନ୍ଧକ ରୂପେ ଦେଖାଦେବ ।

## ଆଧାର 
## ବାହାର ଆଧାର 
ଶ୍ରେଣୀ:ଜୁଲାଇ ମାସର ପାଳିତ ଦିବସ
ପରବୀନ ସୁଲତାନା ଦିତି

**ପରବୀନ ସୁଲତାନା ଦିତି** ( ୩୧ ମାର୍ଚ୍ଚ ୧୯୬୫ – ୨୦ ମାର୍ଚ୍ଚ ୨୦୧୬) ଜଣେ ବଙ୍ଗଳାଦେଶୀ ଅଭିନେତ୍ରୀ, ଯିଏକି **ଦିତି** ନାମରେ ପରିଚିତା ଥିଲେ । ସେ ମୁଖ୍ୟତଃ ବଙ୍ଗଳାଦେଶୀ କଥାଚିତ୍ର ଏବଂ ଦୂରଦର୍ଶନରେ ଅଭିନୟ କରିଥିଲେ । ୧୯୮୭ ମସିହାରେ ସ୍ୱାମୀ ସ୍ତ୍ରୀ କଥାଚିତ୍ର ପାଇଁ ତାଙ୍କୁ ସହ-ଅଭିନେତ୍ରୀ ଭାବରେ ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ମିଳିଥିଲା । ସେ ତାଙ୍କର ଅଭିନୟ ଜୀବନ ଭିତରେ ୨୦୦ରୁ ଅଧିକ ଚଳଚ୍ଚିତ୍ରରେ କାମ କରିଥିଲେ । ସେ ଇଡେନ ମହିଳା କଲେଜରୁ ତାଙ୍କର ଉଚ୍ଚଶିକ୍ଷା ଶେଷ କରିବାପରେ ଲାଲମାଟିଆ ମହିଳା ମହାବିଦ୍ୟାଳୟରୁ ସ୍ନାତକ ହାସଲ କରିଥିଲେ ।

## ଅଭିନୟ ଜୀବନ
ଦିତି ୧୯୮୪ ମସିହାରେ ବଙ୍ଗଳାଦେଶ କଥାଚିତ୍ର ଜଗତରେ କାମ କରିବା ଆରମ୍ଭ କରିଥିଲେ, ମାତ୍ର ଏହା ପୂର୍ବରୁ ଜଣେ ଗାୟିକା ଭାବରେ ପ୍ରଥମେ କାମ କରୁଥିଲେ । ଜଣେ ଗାୟିକା ଭାବରେ ସେ ବଙ୍ଗଳାଦେଶ ଶିଶୁ ଆକାଡେମୀଦ୍ୱାରା ଏକ ଜାତୀୟ ସ୍ତରୀୟ ପ୍ରତିଯୋଗିତାରେ ଭାଗନେଇଥିଲେ ଏବଂ ଏକ ପୁରସ୍କାର ଜିତିଥିଲେ । ବଙ୍ଗଳାଦେଶ ଟିଭିରେ ଦିତି ଏକ କାର୍ଯ୍ୟକ୍ରମରେ ଗୀତ ଗାଉଥିବାବେଳେ ଅଲ୍ ମନ୍‌ସୁରଙ୍କ ନଜରକୁ ଆସିଥିଲେ ଏବଂ ସେ ତାଙ୍କୁ ତାଙ୍କର ଏକ ଦୂରଦର୍ଶନ ନାଟକ *ଲୈଲା ମଜନୁ* ପାଇଁ ଅଭିନେତା ମାନସ ବନ୍ଦୋପାଧ୍ୟାୟଙ୍କ ସ‌ହ କାମ କରିବାର ସୁଯୋଗ ଦେଇଥିଲେ । ମାତ୍ର ଏହି କଥାଚିତ୍ରଟିର ମୁକ୍ତିଲାଭ କରିପାରିନଥିଲା ଏବଂ ମୁକ୍ତିଲାଭ କରିଥିବା ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା *ଆମି ଓ ଓସ୍ତାଦ* । ଏହି ଘଟଣା ପୂର୍ବରୁ ଏହି ଦମ୍ପତିଙ୍କର ବିବାହ ବିଚ୍ଛେଦ ଘଟିଥିଲା । ପରବର୍ତ୍ତୀ ସମୟରେ ଇଲିଆସ କଞ୍ଚନଙ୍କୁ ଦିତି ବିବାହ କରିଥିଲେ ଏବଂ ଉଭୟଙ୍କର ମଧ୍ୟ ବିବାହ ବିଚ୍ଛେଦ ହୋଇଥିଲା ।

## ମୃତ୍ୟୁ
୨୫ ଜୁଲାଇ ୨୦୧୫ରେ ଦିତିଙ୍କୁ ମସ୍ତିଷ୍କ କର୍କଟ ହୋଇଥିବା କଥା ଜଣାପଡ଼ିଥିଲା । ଏହାପରେ ସେ ଭାରତର ଚେନ୍ନାଇସ୍ଥିତ ମାଡ୍ରାସ ଇନିଷ୍ଟିଚିଉଟ ଅଫ ଅର୍ଥପେଡ଼ିକ୍ ଆଣ୍ଡ ଟ୍ରୌମାଟୋଲିଜିରେ ଚିକିତ୍ସିତ ହୋଇଥିଲେ । ମାତ୍ର ୨୦ ମାର୍ଚ୍ଚ ୨୦୧୬ରେ ବଙ୍ଗଳାଦେଶର ଢାକାସ୍ଥିତ ଇଉନାଇଟେଡ୍ ହସ୍ପାତାଳଠାରେ ମୃତ୍ୟୁବରଣ କରିଥିଲେ ।

## ଆଧାର
## ବାହାର ଆଧାର
*

ଶ୍ରେଣୀ:୧୯୬୫ ଜନ୍ମ

ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:୨୦୧୬ ମୃତ୍ୟୁ
ଭାରତୀୟ ଉପମହାଦେଶ

ଭାରତ, ଜମ୍ବୁଦ୍ୱୀପର ଦକ୍ଷିଣ ଭାଗର ଭୌଗଳିକ ନାମ, ଯାହା ହିମାଳୟ ପର୍ବତମାଳାର ଦକ୍ଷିଣରୁ ସାଗର ପର୍ଯ୍ୟନ୍ତ ବିସ୍ତୃତ। ବର୍ତ୍ତମାନ ଭାରତରେ ଛଅଟି ରାଜନୈତିକ କ୍ଷେତ୍ର ବା ରାଜ୍ୟ ଅଛନ୍ତି, ଯଥା- ଭାରତୀୟ ଗଣରାଜ୍ୟ, ଇସ୍ଲାମୀୟ ଉପଗଣସ୍ଥାନୀ ଗଣରାଜ୍ୟ, ଇସ୍ଲାମୀୟ ପାକିସ୍ଥାନୀ ଗଣରାଜ୍ୟ, ଲୋକତାନ୍ତ୍ରୀକ ବଙ୍ଗଳାଦେଶୀ ଗଣରାଜ୍ୟ, ପ୍ରଜାତାନ୍ତ୍ରୀକ ନେପାଳୀ ସଂଘୀୟ ଗଣରାଜ୍ୟ, ଭୂଟାନୀ ସାମ୍ରାଜ୍ୟ। ଭାରତ ଦକ୍ଷିଣରେ ରତ୍ନାକର ସାଗର, ସିଂହଳ ଦ୍ୱୀପ-ରାଷ୍ଟ୍ର ଓ ମାଳଦ୍ୱୀପ ଦ୍ୱୀପରାଷ୍ଟ୍ର, ପୂର୍ବରେ ମହୋଦଧି ଓ ବ୍ରହ୍ମଦେଶ, ଉତ୍ତର ଓ ଅଗ୍ନି କୋଣରେ ହିମାଳୟ ପର୍ବତମାଳା ଓ ତିବ୍ବତୀୟ ଉଚ୍ଚଭୂମି, ପଶ୍ଚିମ ଓ ବାୟୁ କୋଣରେ ହୁଣ-କୁଶାଣ ଭୂମି ଓ ପାରସ୍ୟ ଏବଂ ସିନ୍ଧୁ ସାଗରଦ୍ୱାରା ଆବଦ୍ଧ।

ପ୍ରାୟ ଖ୍ରୀଷ୍ଟପୂର୍ବ ତିନି ସହସ୍ରାବ୍ଦରେ ଭାରତରେ ସିନ୍ଧୁ ନଦୀ କୂଳରେ ସିନ୍ଧୁ ସଭ୍ୟତା ଗଢିଉଠିଥିଲା। ପରବର୍ତ୍ତୀ ସହସ୍ରାବ୍ଦରେ ସନାତନବାଦର ସର୍ବ ପୁରାତନ ଗ୍ରନ୍ଥମାନ ରଚନା ଆରମ୍ଭ ହୋଇଯାଇଥିଲା। ପ୍ରାୟ ଖ୍ରୀଷ୍ଟପୂର୍ବ ପ୍ରଥମ ସହସ୍ରାବ୍ଦରେ ବର୍ଣାଶ୍ରମର ସ୍ଥାପନ ହେଲା ଓ ଜାତିଭେଦର ଆଗମନ ହେଲା। ତତ୍ପରେ ସମାଜରେ ବୃଦ୍ଧି ପାଉଥିବା ବ୍ରାହ୍ମଣମାନଙ୍କର ଜାତିବାଦ ବିରୋଧରେ ଜୈନ ଧର୍ମ ଓ ପରେ ବୌଦ୍ଧ ଧର୍ମର ସ୍ଥାପନା ଓ ପ୍ରସାର ହେଲା। ମଧ୍ୟଯୁଗରେ ଭାରତକୁ ଇହୁଦୀ, ଜୋରାଷ୍ଟୀୟ, ଖ୍ରୀଷ୍ଟୀୟ ଓ ଯବନ ଧର୍ମର ଆଗମନ ଓ ପ୍ରସାର ହେଲା ଏବଂ ତତ୍ ସହିତ ଶିଖ ଧର୍ମର ଅଭ୍ୟୁଦୟ ହେଲା।
alt=(ଦକ୍ଷିଣ ଜମ୍ବୁଦ୍ୱୀପ)|thumb|400x400_ପିକସେଲ|**ଭାରତୀୟ ଉପମହାଦେଶ**
ମଧ୍ୟଯୁଗରେ ଉତ୍ତର ଭାରତରେ ଦିଲ୍ଲୀ, ଦକ୍ଷିଣ ଭାରତରେ ବୀଜୟନଗର, ପୂର୍ବ ଭାରତରେ କଟକ ଆଦି ରାଜନୈତିକ ଓ ଅର୍ଥନୈତିକ ରାଜଧାନୀ ଭାବେ ପ୍ରତିଷ୍ଠିତ ହୋଇଥିଲେ। ସପ୍ତଦଶ ଶତାବ୍ଦୀରେ ମୁଗଲ ସମ୍ରାଟ ଆକବର ଭାରତରେ ଏକଛତ୍ର ସାମ୍ରାଜ୍ୟର ନିର୍ମାଣ କରିଥିଲେ। ଅଷ୍ଟାଦଶ ଶତାବ୍ଦୀର ଶେଷାର୍ଦ୍ଧରେ ଅଧିକାଂଶ ଭାରତୀୟ ଅଞ୍ଚଳ ପୂର୍ବ ଭାରତୀୟ ସଂସାଦ (ଇଷ୍ଟ୍ ଇଣ୍ଡିଆ କମ୍ପାନି)ର ଅଧିନରେ ଓ ପରେ ଊନବିଂଶ ଶତାବ୍ଦୀର ଶେଷାର୍ଦ୍ଧରେ ସମଗ୍ର ଭାରତ (ଗାନ୍ଧାର ବ୍ୟତୀତ) ସଂଯୁକ୍ତ ସାମ୍ରାଜ୍ୟର ରାଜ ମୁକୁଟର ପ୍ରତ୍ୟକ୍ଷ ଶାସନାଧିନ ହେଲା ଏବଂ ମହାରାଣୀ ଭିକ୍ଟୋରିଆ ଏହାର ସମ୍ରାଜ୍ଞୀ ହେଲେ। ଅନେକ ସ୍ୱାଧୀନତା ସଂଗ୍ରାମୀମାନଙ୍କର ଆପ୍ରାଣ ଉଦ୍ୟମଦ୍ୱାରା ଇଂରେଜ ଶାସନାଧିନ ଭାରତ ଚାରୋଟି ସ୍ୱତନ୍ତ୍ର ରାଷ୍ଟ୍ରରେ ଏବଂ ଗାନ୍ଧାର ପ୍ରଦେଶ ଅନ୍ୟ ଏକ ସ୍ୱତନ୍ତ୍ର ରାଷ୍ଟ୍ର ରୂପେ ପ୍ରତିଷ୍ଠିତ ହେଲା।

## **ନିରୁକ୍ତି ଓ ନାମକରଣ** 
ଓଡ଼ିଆ ଓ ଅନ୍ୟାନ୍ୟ ଭାରତୀୟ ଭାଷାମାନଙ୍କରେ ଏହାର ନାମ ହେଉଛି – ଭାରତ, ଭାରତଖଣ୍ଡ, ଭାରତବର୍ଷ, ଜମ୍ବୁଦ୍ୱୀପ। କେତେକ କ୍ଷେତ୍ରରେ ଉତ୍ତର ଭାରତକୁ ଆର୍ଯ୍ୟାବର୍ତ୍ତ ଓ ଦକ୍ଷିଣ ଭାରତକୁ ଦ୍ରାବିଡବର୍ତ୍ତ କୁହାଯାଏ। ପାରସୀ ଓ ଏହାଦ୍ୱାରା ପ୍ରଭାବିତ ଭାଷାମାନଙ୍କରେ ଏହାର ନାମ ହିନ୍ଦୁସ୍ଥାନ୍, ହିନ୍ଦୁସ୍ତାନ୍, ଇଣ୍ଡିଆ, ଇତ୍ୟାଦି।

ସଂସ୍କୃତରେ ଭାରତର ନାମକରଣର ଦୁଇଟି କାରଣ ଥାଇପାରେ – (1) ଭାରତରେ ବସବାସ କରୁଥିବା ସର୍ବ ପୁରାତନ ଭରତ ଜାତିର ଲୋକମାନଙ୍କ ନାମାନୁସାରେ, ଅଥବା (2) ଭାରତର ପ୍ରଥମ ଚକ୍ରବର୍ତ୍ତୀ ଭରତଙ୍କ ସାମ୍ରାଜ୍ୟ ହୋଇଥିବାରୁ।

ଇଂରାଜୀ ନାମ ଇଣ୍ଡିଆ ଗ୍ରୀକ୍ ଭାଷାର ଇଣ୍ଡସ୍-ରୁ ଆସିଅଛି, ଯାହା ଯଥାକ୍ରମେ ଭାରତର ପାରସୀ ନାମ ହିନ୍ଦୁରୁ ଉଦ୍ଧାରିତ। ପାରସୀ ହିନ୍ଦୁ ସଂସ୍କୃତ ସିନ୍ଧୁରୁ ନିଆଯାଇଥିଲା।

## **ଇତିହାସ** 
### *ପ୍ରାକ୍ ଐତିହାସିକ ଭାରତ* 
ବର୍ତ୍ତମାନର ଭାରତୀୟ ଗଣରାଜ୍ୟର ତାମିଳ ନାଡୁ ରାଜ୍ୟରେ 1.5 ଅୟୁତ ବର୍ଷ ପୁରୁଣା ମାଡ୍ରସୀ ସଂସ୍କୃତି ଭାରତର ସର୍ବ ପୁରାତନ ପ୍ରାଚୀନ ପ୍ରସ୍ତର ଯୁଗୀୟ ସ୍ଥଳୀ। ସମକାଳୀନ ମଧ୍ୟ ପ୍ରସ୍ତର ଯୁଗୀୟ ପ୍ରସ୍ତର କଳାକୃତି ଭାରତର ଅନେକ ସ୍ଥାନରେ ମିଳିଅଛି। ଭୀମବୈଠକା ପ୍ରସ୍ତର ଆଶ୍ରୟସ୍ଥଳୀ ତନ୍ମଧ୍ୟରୁ ଅନ୍ୟତମ। ଖ୍ରୀଷ୍ଟପୂର୍ବ ସପ୍ତମ ସହସ୍ରାବ୍ଦ ବେଳକୁ ମେହେରଗଡ ଆଦି ସ୍ଥାନମାନଙ୍କରେ ଜ୍ଞାତ ସର୍ବ ପୁରାତନ ନୂତନ ପ୍ରସ୍ତର ଯୁଗୀୟ ଜନବସତିର ପ୍ରମାଣ ମିଳେ। କ୍ରମଶଃ ଏହି ଜନବସତିଗୁଡିକ ଭାରତର ସର୍ବ ପ୍ରଥମ ନଗର ସଂସ୍କୃତି ସିନ୍ଧୁ ସଭ୍ୟତାରେ ପରିଣତ ହେଲା। 2500-1900 ଖ୍ରୀଷ୍ଟପୂର୍ବ ମଧ୍ୟରେ ଏହି ସଭ୍ୟତା ସିନ୍ଧୁ ନଦୀର କୂଳରେ ବିସ୍ତାରିତ ହୋଇସାରିଥିଲା। ମହେଞ୍ଜୋଦାରୋ, ହରପ୍ପା, ଢୋଲାବୀର ଓ କାଳୀବାଗାନ ଇତ୍ୟାଦି ସ୍ଥାନମାନଙ୍କରେ କେନ୍ଦ୍ରୀଭୂତ ଏହି ସଭ୍ୟତାର ସଭ୍ୟମାନେ ହସ୍ତଶିଳ୍ପ ଓ ବାଣିଜ୍ୟ ବ୍ୟବସାୟରେ ବିଜ୍ଞ ଥିଲେ।

ଶ୍ରେଣୀ:ମହାଦେଶ
ହରିବନ୍ଧୁ ବେବର୍ତ୍ତା

**ହରିବନ୍ଧୁ ବେବର୍ତ୍ତା** ଊନବିଂଶ ଶତାବ୍ଦୀର ଜଣେ ପ୍ରସିଦ୍ଧ କବି । ସେ ପାରମ୍ପରିକ ଓଡ଼ିଶୀ ସଙ୍ଗୀତ ଓ ସାହିତ୍ୟ ଅନୁକରଣରେ ଅନେକ ଚଉପଦୀ ରଚନା କରିଛନ୍ତି । ହରିବନ୍ଧୁଙ୍କ ରଚନା ମଧ୍ୟରୁ ଅଳ୍ପ କେତେକ ମାତ୍ର ଥରେ ପ୍ରକାଶିତ ହୋଇଛି ଏବଂ ଅଧିକାଂଶ ରଚନା ଏଯାବତ ଅପ୍ରକାଶିତ ହୋଇ ରହିଛି ।

## ଜୀବନୀ 
ହରିବନ୍ଧୁଙ୍କ ଜନ୍ମ ପାରଳାଖେମୁଣ୍ଡିର କରଣ ସାହିରେ ହୋଇଥିଲା । ତାଙ୍କର ପିତା ବୈଦ୍ୟବିତ୍ କୂର୍ମନାଥ ବେବର୍ତ୍ତା ଓ ମାତା ସୁବର୍ଣ୍ଣଦେବୀ ଥିଲେ । ସେ ସୁବର୍ଣ୍ଣଦେବୀଙ୍କ ଚତୁର୍ଥ ଓ ସର୍ବ କନିଷ୍ଠ ସନ୍ତାନ ଥିଲେ । କୂର୍ମନାଥ ଗୋପାଳକୃଷ୍ଣଙ୍କ ପିତା ବନବାସୀ ପଟ୍ଟନାୟକଙ୍କ ସଙ୍ଗାତ ଥିଲେ । କବିଙ୍କ ପିତାମହଙ୍କ ନାମ ମଧ୍ୟ ହରିବନ୍ଧୁ । ନିଜ ପାଣ୍ଡିତ୍ୟ ଯୋଗୁଁ ସେ ଗଜପତି ଜଗନ୍ନାଥ ଦେବଙ୍କର ଛାମୁରେ ବେବର୍ତ୍ତା ଉପାଧି ପାଇଥିଲେ ଓ ନିଜ କୌଳିକ ଉପାଧି ପରିତ୍ୟାଗ କରିଥିଲେ । ରଜାଙ୍କଠାରୁ ସେ ଅନକଣ୍ଡା ଗ୍ରାମ ଜାଗିରି ପାଇଥିଲେ । ତାଙ୍କ ପୁତ୍ର କୂର୍ମନାଥ ବୈଦ୍ୟ ଭାବେ ବିଖ୍ୟାତ ଥିଲେ କିନ୍ତୁ ଜାଗିରି ପ୍ରତି ଦୃଷ୍ଟି ନ ଦେବାରୁ ଶେଷରେ ତହିଁରୁ ଉଚ୍ଛେଦ ହେଲେ । ହରିବନ୍ଧୁଙ୍କ ପୂର୍ବପୁରୁଷ ପୁରୁଷୋତ୍ତମ ଦେବଙ୍କ ଅମଳରେ ଗଜପତି ମହାରାଜଙ୍କ ଗହଣରେ ଦକ୍ଷିଣକୁ ଆସି ପାରଳାଖେମୁଣ୍ଡିରେ ବସତି ସ୍ଥାପନ କରିଥିଲେ ।

ହରିବନ୍ଧୁ ଛୋଟବେଳୁଁ ଅନାଥ ହୋଇ ବିଧବା ବଡ଼ ଭଉଣୀ ରାଧିକାଙ୍କଦ୍ୱାରା ପ୍ରତିପାଳିତ ହେଲେ । ତାଙ୍କଠାରେ ଆର୍ଥିକ ସ୍ୱଚ୍ଛଳତା ନ ଥିଲା । ହରିବନ୍ଧୁ ପାଠପଢ଼ାରେ ପାରଙ୍ଗମ ଥିଲେ ଓ ତାଙ୍କ ଅକ୍ଷର ଭାରି ସୁନ୍ଦର ଥିଲା । ବହୁମୂଲ୍ୟ କାଗଜ ଓ ତାଳପତ୍ରରେ ଲେଖିବାରେ ସେ କୃତିତ୍ୱ ଅର୍ଜନ କରିଥିଲେ । ପରେ ପରେ ସାହିତ୍ୟ, ଗଣିତ, ସଙ୍ଗୀତ ଓ ଜ୍ୟୋତିଷ ବିଦ୍ୟାରେ ତାଙ୍କର ଦକ୍ଷତା ଥିଲା । ସେ ମାତୃଭାଷା ଓଡ଼ିଆ ଛଡ଼ା ସେ ତେଲୁଗୁ ଓ ସଂସ୍କୃତ ମଧ୍ୟ ଜାଣିଥିଲେ । ସେ ଦକ୍ଷ ବୀଣା ବାଦକ ଓ ଗାୟକ ଥିଲେ ଏବଂ ଓଡ଼ିଶୀ ଓ କର୍ଣ୍ଣାଟକୀ ସଙ୍ଗୀତ ଶିକ୍ଷା କରିଥିଲେ । ପୃଷ୍ଠପୋଷକତା ଅଭାବରୁ ତାଙ୍କର ଅନେକ ରଚନା ଏଯାବତ ଅପ୍ରକାଶିତ ରହିଛି ଓ ଆଦୃତ ହୋଇପାରିନାହିଁ । 

ଏହାଙ୍କ ରଚନା ପାରଳାଖେମୁଣ୍ଡିସ୍ଥିତ ଗଜପତି ପ୍ରେସ ତରଫରୁ 'ହରିବନ୍ଧୁ ପଦ୍ୟାବଳୀ' ନାମରେ ପ୍ରକାଶିତ ହୋଇଥିଲା ।

## ଆଧାର 
ଶ୍ରେଣୀ:ଓଡ଼ିଆ କବି
ତମାଳିକା କର୍ମାକର

**ତମାଳିକା କର୍ମାକର** (ଜନ୍ମ: ୨ ଜୁଲାଇ ୧୯୭୦) ଜଣେ ବଙ୍ଗଳାଦେଶୀ ଅଭିନେତ୍ରୀ ଏବଂ ମଡେଲ, ଯିଏକି ମୁଖ୍ୟତଃ ବଙ୍ଗଳାଦେଶୀ କଥାଚିତ୍ର ଜଗତରେ ସକ୍ରିୟ ଭାବରେ ଅଭିନୟ କରନ୍ତି । ସେ ୧୯୯୨ ମସିହାରେ ବଙ୍ଗଳାଦେଶରେ ଅଭିନୟ କରିବା ଆରମ୍ଭ କରିଥିଲେ । ପ୍ରଥମେ ସେ ଜଣେ ମଞ୍ଚ ଅଭିନେତ୍ରୀ ଭାବରେ କାମ କରିବା ଆରମ୍ଭ କରିଥିଲେ ଏବଂ ପରେ ଦୂରଦର୍ଶନ ଓ କଥାଚିତ୍ର ଜଗତରେ ବିଭିନ୍ନ ଭୂମିକାରେ ଅଭିନୟ କରିଥିଲେ । ୧୯୯୬ ମସିହାର ଏଇ ଘର ଏଇ ସଂସାର, ୨୦୦୦ ମସିହାର କିଟ୍ଟୋଙ୍ଖୋଲା ଏବଂ ୨୦୧୨ ମସିହାର ଘେଟୁପୁତ୍ର ଭଳି କିଛି ପ୍ରସିଦ୍ଧ ବଙ୍ଗଳାଦେଶୀ ଚଳଚ୍ଚିତ୍ରରେ ସେ ଅଭିନୟ କରିଥିଲେ । ୨୦୦୦ ମସିହାରେ ତାଙ୍କ ଅଭିନୀତ କଥାଚିତ୍ର କିଟ୍ଟୋଙ୍ଖୋଲା ପାଇଁ ତାଙ୍କୁ ବଙ୍ଗଳାଦେଶର ଜାତୀୟ ଚଳଚ୍ଚିତ୍ର ପୁରସ୍କାର ମିଳିଥିଲା । ଜୁଲାଇ ୨୦୧୭ରେ ତମାଳିକା ରାରଙ୍ଗ ଥିଏଟର ଦଳର ୧୮୦ତମ ନାଟକରେ ଅଭିନେତା ଆରଣ୍ୟକ ନାଟ୍ଟଦୟାଲଙ୍କ ସ‌ହ ଅଭିନୟ କରିଥିଲେ ।

## ପ୍ରାରମ୍ଭିକ ଜୀବନ
ତମାଳିକା କର୍ମାକର ୧୯୭୦ ମସିହା ଜୁଲାଇ ମାସ ୨ ତାରିଖରେ ଜନ୍ମଗ୍ରହଣ କରିଥିଲେ । ତାଙ୍କ ଜନ୍ମର ୮ ମାସ ପରେ ତାଙ୍କ ପରିବାର ଢାକା ପଳାଇଯାଇଥିଲେ । ସେଠାରେ ସେ ମାତ୍ର ତିନି ବର୍ଷ ବୟସରେ ମଞ୍ଚରେ ଅଭିନୟ ଆରମ୍ଭ କରିଥିଲେ । ୧୯୭୮ ମସିହାରୁ ୧୯୮୦ ଯାଏଁ ବିଟିଭିରେ ପ୍ରସାରିତ କାର୍ଯ୍ୟକ୍ରମ *ଫୁଲକୁଡ଼ି ତେ ଗଳ୍ପ* ଏବଂ *ଛବି ଆଙ୍କାୟ*ରେ ସେ ଅଭିନୟ କରିଥିଲେ । ସେ ସାଧାରଣ ନୃତ୍ୟ ଗହର ଜାମିଲ, କଥକ ନିକୁଞ୍ଜ ବିହାରି ପାଲଙ୍କଠାରୁ ଶିଖିଥିଲେ ।

## ଅଭିନୟ ଜୀବନ
ତମାଳିକା ପ୍ରଥମେ ମଞ୍ଚ ନାଟକରେ ଅଭିନୟ କରିବା ଆରମ୍ଭ କରିଥିଲେ । ସେ ୧୯୯୨ ମସିହାରେ *ଆରଣ୍ୟକ ନାଟ୍ୟଦଳ* ଥିଏଟର ସଂସ୍ଥା ସ‌ହ କାମ କରିବା ଆରମ୍ଭ କରିଥିଲେ । ଆରଣ୍ୟକ ନାଟ୍ୟଦଳରେ ତାଙ୍କ ଅଭିନୀତ ପ୍ରଥମ ନାଟକ ଥିଲା *ପାଥର*, ଯାହାର ରଚନା କରିଥିଲେ ମମୁନୁର ରଶୀଦେର ଓ ଆଜିଜୁଲ ହାକିଲ ନିର୍ଦ୍ଦେଶନା ଦେଇଥିଲେ । ଏହାପରେ ଆରଣ୍ୟକ ଦଳର ଅନ୍ୟତମ ନାଟକ ଇବଲିସ, ଜୟଜୟନ୍ତୀ, ଖେଲା ଖେଲା, ଓରା କଦମ ଆଲୀ, ପ୍ରାକୃତଜନ କଥା, ରାଢ଼ାଙ, ବିଦ୍ୟାସାଗର, ମୟୂର ସିଂହାସନ ଆଦିରେ ଅଭିନୟ କରିଥିଲେ । ଏହିସବୁ ନାଟକରେ ତାଙ୍କର ଅଭିନୟ ତାଙ୍କୁ ମଞ୍ଚ ନାଟକରେ ବେଶ ଲୋକପ୍ରିୟତା ଆଣିଦେଇଥିଲା ।

ତମାଳିକା ୧୯୯୫ ମସିହାରେ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା '*ଅନ୍ୟ ଜୀବନ*, ଯାହାର ନିର୍ଦ୍ଦେଶନା ଦେଇଥିଲେ ଶେଖ ନିଆମତ ଅଲ୍ଲୀ । ଏହାପରେ ସେ ୧୯୯୬ ମସିହାରେ *ଏଇ ଘର ଏଇ ସଂସାର* କଥାଚିତ୍ରରେ ଅଭିନୟ କରିଥିଲେ । ପରେ ସେ ୨୦୦୦ ମସିହାରେ କିତ୍ତନଖୋଲା ଏବଂ ୨୦୧୨ ମସିହାରେ ଘେଟୁପୁତ୍ର କମଳା କଥାଚିତ୍ରରେ କମଳାର ମାଆ ଚରିତ୍ରରେ ଅଭିନୟ କରିଥିଲେ ।

୧୯୯୬ ମସିହାରେ ସେ ଲେଖକ ହୁମାୟୁନ ଅହମ୍ମଦଙ୍କର ଲୋକପ୍ରିୟ ନାଟକ *କୋଥାଓ କେଉ*ରେ ଅଭିନୟ କରିଥିଲେ ଏବଂ ଏହି ନାଟକ ଜରିଆରେ ସେ ଅଧିକ ଲୋକପ୍ରିୟତା ପାଇଥିଲେ । କଥାଚିତ୍ର ଏବଂ ମଞ୍ଚରେ ଅଭିନୟ କରିବା ବ୍ୟତୀତ ତମାଳିକା ଏକ ଦୂରଦର୍ଶନ କାର୍ଯ୍ୟକ୍ରମର ବିଚାରିକା ଭାବରେ ମଧ୍ୟ କାର୍ଯ୍ୟ କରିଥିଲେ । ସେ *ନାଟ୍ୟଯୁଦ୍ଧ* ନାମକ ଏକ ରିୟାଲିଟି ଶୋରେ ବିଚାରିକା ଭାବରେ କାର୍ଯ୍ୟ କରିଥିଲେ । ଦକ୍ଷିଣ କୋରିଆର ସିଓଲଠାରେ ଅନୁଷ୍ଠିତ ଆନ୍ତର୍ଜାତୀୟ *ଥିଏଟର ଫେଷ୍ଟିଭାଲ*ରେ ସେ ଅଂଶ କରିଥିଲେ ।

## ଆଧାର
## ବାହାର ଆଧାର
* 

ଶ୍ରେଣୀ:୧୯୭୦ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ବିଶ୍ୱ ବୌଦ୍ଧିକ ସମ୍ପଦ ଦିବସ

**ବିଶ୍ୱ ବୌଦ୍ଧିକ ସମ୍ପଦ ଦିବସ** ପ୍ରତିବର୍ଷ ଅପ୍ରିଲ ମାସ ୨୬ ତାରିଖରେ ସାରା ବିଶ୍ୱରେ ପାଳିତ ହୁଏ । ଏହି କାର୍ଯ୍ୟକ୍ରମ ୨୦୦୦ ମସିହାରେ ବିଶ୍ୱ "ବୌଦ୍ଧିକ ସଂପଦ ସଂଗଠନ" (WIPO)ଦ୍ୱାରା ପେଟେଣ୍ଟ, କପି ରାଇଟ୍, ଟ୍ରେଡମାର୍କ ଇତ୍ୟାଦିର ଦୈନିକ ଜୀବନରେ ପ୍ରଭାବ ବିଷୟରେ ସଚେତନତା ସୃଷ୍ଟି ତଥା ବୌଦ୍ଧିକ ସମ୍ପଦର ବିକାଶ ଦିଗରେ ଯୋଗଦାନ କରିବା ଉଦ୍ଦେଶ୍ୟରେ ପାଳିତ କରାଯାଉଛି । ୧୯୭୦ ମସିହା ଏହି ତାରିଖରେ ବିଶ୍ୱ ବୌଦ୍ଧିକ ସଂଗଠନ  ସ୍ଥାପନା ଉପଲକ୍ଷେ ଏକ ସମ୍ମେଳନ ଆୟୋଜିତ ହୋଇଥିବାରୁ ଅପ୍ରେଲ ୨୬କୁ ବିଶ୍ୱ ବୌଦ୍ଧିକ ସମ୍ପଦ ଦିବସ ଭାବେ ପାଳନ କରାଯାଉଛି ।

## ଇତିହାସ 
ପ୍ରଥମେ ସେପ୍ଟେମ୍ବର ୧୯୯୮ରେ ବିଶ୍ୱ ବୌଦ୍ଧିକ ସଂଗଠନ (WIPO)ର ସଦସ୍ୟ ରାଷ୍ଟ୍ରମାନଙ୍କର ଏକ ସମ୍ମେଳନରେ ଏ ସଂପର୍କିତ ଏକ ବୟାନ ଜାରୀ କରାଯାଇଥିଲା । ଏହା ପରେ ଜାତୀୟ ଅଲଜେରିଆଇ ଶିଳ୍ପ ସଂସ୍ଥାନର (INAPI) ମହା ନିର୍ଦ୍ଦେଶକ ୭ ଅପ୍ରେଲ ୧୯୯୯ ମସିହାରେ ବୌଦ୍ଧିକ ସଂପଦର ଉପଯୁକ୍ତ ସଂରକ୍ଷଣ, ବିକାଶ ତଥା ଏହାର ଉନ୍ନତିକରଣ ଉଦ୍ଦେଶ୍ୟରେ ଏକ ଦିବସ ପାଳନ ସକାଶେ ଏକ ପ୍ରସ୍ତାବ ଆଣିଥିଲେ । ପରବର୍ତ୍ତୀ ସମୟରେ ୯ ଅଗଷ୍ଟ ୧୯୯୯ ଦିନ ବିଶ୍ୱ ବୌଦ୍ଧିକ ସଂଗଠନର ଚିନୀ ପ୍ରତିନିଧି ବିଶ୍ୱ ବୌଦ୍ଧିକ ସଂପଦ ଦିବସ ପାଳନ ନିମିତ୍ତ ଏକ ପ୍ରସ୍ତାବ ଆଗତ କରିଥିଲେ । ଫଳରେ ଅକ୍ଟୋବର ୧, ୧୯୯୯ ଦିନ ବିଶ୍ୱ ବୌଦ୍ଧିକ ସଂଗଠନ (WIPO)ର ଏକ ସାଧାରଣ ବୈଠକରେ ଏକ ବିଶେଷ ଦିବସକୁ ବିଶ୍ୱ ବୌଦ୍ଧିକ ଦିବସ ରୂପେ ପାଳନ କରାଯିବା ପ୍ରସ୍ତାବକୁ ମଞ୍ଜୁରୀ ଦିଆଗଲା ।

## ଅଧାର 
## ବାହାର ଆଧାର 
* World Intellectual Property Day at the "World Intellectual Property Organization" (WIPO)

ଶ୍ରେଣୀ:ଅପ୍ରେଲ ମାସର ପାଳିତ ଦିବସ
ବିଶ୍ୱ ଶରଣାର୍ଥୀ ଦିବସ

**ବିଶ୍ୱ ଶରଣାର୍ଥୀ ଦିବସ** ପ୍ରତିବର୍ଷ ଜୁନ ମାସ ୨୦ ତାରିଖରେ ସାରା ବିଶ୍ୱରେ ପାଳିତ ହୁଏ । ଶରଣାର୍ଥୀମାନଙ୍କର ସମସ୍ୟା ତଥା ଶରଣାର୍ଥୀମାନଙ୍କୁ ନେଇ ବିଭିନ୍ନ ଦେଶର ସମସ୍ୟା ଉପରେ ବିଶ୍ୱ ସମୁଦାୟର ଦୃଷ୍ଟି ଆକର୍ଷଣ କରିବା କରିବା ଏହାର ମୂଳ ଉଦ୍ଦେଶ୍ୟ । 

## ଇତିହାସ 
୪ ଡିସେମ୍ବର ୨୦୦୦ ଦିନ ମିଳିତ ଜାତିସଂଘରେ ପାରିତ ସଂକଳ୍ପ ସଂ:୫୫/୭୬ ଅନୁସାରେ ୨୦୦୦ ମସିହାଠାରୁ ଜୁନ ୨୦ ତାରିଖକୁ ପ୍ରତିବର୍ଷ ବିଶ୍ୱ ଶରଣାର୍ଥୀ ଦିବସ ଭାବେ ପାଳନ କରାଯାଉଛି । ୧୯୫୧ରେ ଶରଣାର୍ଥୀ ମାନଙ୍କ ସ୍ଥିତି ସମ୍ବନ୍ଧିତ  ସମ୍ମେଳନର ପଚାଶ ବର୍ଷ ପୁରଣ ଯେ ୨୦୦୧ ମସିହାରେ ହେଉଛି ସେକଥା ମିଳିତ ଜାତିସଂଘର ସାଧାରଣ ପରିଷଦରେ ପାରିତ ଉକ୍ତ ସଂକଳ୍ପରେ ଉଲ୍ଲିଖିତ ରହିଲା ।

୨୦୦୦ ମସିହା ପୂର୍ବରୁ **ଆଫ୍ରିକୀ ଶରଣାର୍ଥୀ ଦିବସ** ଔପଚାରିକ ଭାବେ ଅନେକ ଦେଶରେ ପାଳିତ ହେଉଥିଲା । ତେବେ ଆଫ୍ରିକୀୟ ଏକତା ଅନୁଷ୍ଠାନ (OAU) ମିଳିତ ଜାତିସଂଘର ପ୍ରସ୍ତାବରେ ରାଜି ହୋଇ ଜୁନ ୨୦ ତାରିଖରେ ବିଶ୍ୱ ଶରଣାର୍ଥୀ ଦିବସ ସହ ଆଫ୍ରିକୀୟ ଶରଣାର୍ଥୀ ଦିବସ ପାଳନ କରି ଆସୁଛନ୍ତି ।

## ଆଧାର 
## ବାହାର ଆଧାର 
ଶ୍ରେଣୀ:ଜୁନ ମାସର ପାଳିତ ଦିବସ
କଳିଙ୍ଗ (ବହୁବିକଳ୍ପ)

କଳିଙ୍ଗ ଏହା ମଧ୍ୟରୁ କିଛି ବି ବୁଝାଇପାରେ:

*କଳିଙ୍ଗ : ଭାରତର ଏକ ପୁରାତନ ରାଜ୍ୟ
*କଳିଙ୍ଗ ଯୁଦ୍ଧ: ସମ୍ରାଟ ଅଶୋକଙ୍କଦ୍ୱାରା ହୋଇଥିବା କଳିଙ୍ଗ ଆକ୍ରମଣ
*କଳିଙ୍ଗ ଲିପି: ଏକ ଭାରତୀୟ ଲିପି
*କଳିଙ୍ଗ ମଘା : ଶ୍ରୀଲଙ୍କାର ଜାଫନା ସହର ପ୍ରତିଷ୍ଠାତା
*କଳିଙ୍ଗ (ରାଜ୍ୟ), ଫିଲିପାଇନ୍ସ : ଫିଲିପାଇନ୍ସ ଦେଶର ଏକ ରାଜ୍ୟ
*କଳିଙ୍ଗ (ରାଜ୍ୟ), ଜାଭା : ଇଣ୍ଡୋନେସିଆର ଜାଭା ଦ୍ୱୀପର ଉତ୍ତର ଭାଗରେ ଗଢ଼ି ଉଠିଥିବା ଏକ ଭାରତୀୟ ଔପନିବେଶିକ ରାଜ୍ୟ ।
*କଳିଙ୍ଗ ଏୟାରଲାଇନ୍ସ: କୋଲକାତାସ୍ଥିତ ଏକ ଘରୋଇ  ବିମାନ ପରିଚାଳନ ସଂସ୍ଥା 
*କଳିଙ୍ଗ ପୁରସ୍କାର :ୟୁନେସ୍କୋ ତରଫରୁ ଦିଆଯାଉଥିବା ଏକ ପୁରସ୍କାର 
*କଳିଙ୍ଗ (ମହାଭାରତ) : ଭାରତୀୟ ମହାଭାରତରେ ବର୍ଣ୍ଣିତ ଐତିହାସିକ କଳିଙ୍ଗ ସାମ୍ରାଜ୍ୟ 
*କେଲିଂଗ୍‍ ବା କ୍ଲିଂଗ୍ : ଦକ୍ଷିଣ-ପୂର୍ବ ଏସିଆର କିଛି ଦେଶରେ ଭାରତୀୟ ବଂଶୋଦ୍ଭବଙ୍କ ଉଦ୍ଦେଶ୍ୟରେ ବ୍ୟବହୃତ ଏକ ଶବ୍ଦ । 

__DISAMBIG__
ଗୋବର୍ଦ୍ଧନ ପାନିକା

**ଗୋବର୍ଦ୍ଧନ ପାନିକା**, ଜଣେ କୋଟପାଡ଼ ହସ୍ତତନ୍ତ କାରିଗର ଅଟନ୍ତି । ୨୦୧୮ ମସିହାରେ ସେ ପଦ୍ମଶ୍ରୀ ପୁରସ୍କାରରେ ସମ୍ମାନୀତ ହୋଇଥିଲେ ।

## ଜୀବନୀ
ଗୋବର୍ଦ୍ଧନ, କୋରାପୁଟ ଜିଲ୍ଲାର କୋଟପାଡ଼ଠାରେ ଜନ୍ମଗ୍ରହଣ କରିଥିଲେ । ୧୨ବର୍ଷ ବୟସରେ ସେ ପାଠ ଛାଡି, ନିଜ କୌଳିକ ବୃତ୍ତି ହସ୍ତତନ୍ତକୁ ଜୀବିକା ଭାବରେ ଗ୍ରହଣ କରିଥିଲେ । ସେ "ଜେମା ପାନିକା"ଙ୍କୁ ବିବାହ କରିଛନ୍ତି । ଜେମା ନିଜେ ମଧ୍ୟ ଜଣେ ଜାତୀୟ ପୁରସ୍କାରପ୍ରାପ୍ତ ହସ୍ତତନ୍ତ କାରିଗର ।

ଗୋବର୍ଦ୍ଧନଙ୍କ ହସ୍ତକଳାରେ ମୂଳ ଆଦିବାସୀ ଜ୍ୟାମିତୀୟ ଢାଞ୍ଚାର ଚିତ୍ର ଦେଖିବାକୁ ମିଳେ । ସେ ଚିତ୍ରଗୁଡ଼ିକ ବିଭିନ୍ନ ପଶୁପକ୍ଷୀ, ଫୁଲଫଳ, ମାଛ ବା ପିରାମିଡ଼ ଆଦିରୁ ଗ୍ରହଣ କରାଥାନ୍ତି । ସେ ବ୍ୟବହାର କରୁଥିବା ରଙ୍ଗ ମଧ୍ୟ ସମ୍ପୂର୍ଣ୍ଣ ପ୍ରାକୃତିକ । ତାଙ୍କୁ ଗୋଟିଏ ଓଢ଼ଣି ବୁଣିବାକୁ ସମ୍ପୂର୍ଣ୍ଣ ଗୋଟେ ସପ୍ତାହ ଓ ଗୋଟିଏ ଶାଢି ବୁଣିବାକୁ ଗୋଟେ ମାସ ଲାଗିଥାଏ ।

ବିଶ୍ୱନାଥ ରଥଙ୍କ ନିର୍ଦ୍ଦେଶନାରେ ଗୋବର୍ଦ୍ଧନ ପାନିକାଙ୍କ ଉପରେ ଏକ ବୃତଚିତ୍ର ନିର୍ମାଣ କରାଯାଇଛି । ସେ ବୃତଚିତ୍ରର ନାମ ଥିଲା Kotpad Weaving : The Story of a Race Against Time । ଏହା ଦୂରଦର୍ଶନର ଜାତୀୟ ଚ୍ୟାନେଲରେ ୨୪ ମାର୍ଚ୍ଚ ୨୦୧୮ରେ ପ୍ରଦର୍ଶିତ ହୋଇଥିଲା ।

## ସମ୍ମାନ ଓ ପୁରସ୍କାର
* ଜାତୀୟ ସମ୍ମାନ - ୨୦୦୪
* ସନ୍ଥ କବିର ସମ୍ମାନ - ୨୦୧୩
* ପଦ୍ମଶ୍ରୀ - ୨୦୧୮

## ଆଧାର
ଶ୍ରେଣୀ:ପଦ୍ମଶ୍ରୀ ସମ୍ମାନିତ
ଶ୍ରେଣୀ:କୋରାପୁଟ ଜିଲ୍ଲାର ଲୋକ
ଆଲକ‌ହଲ ନିଶା

**ଆଲକ‌ହଲ ନିଶା** (ଇଂରାଜୀ ଭାଷାରେ **Alcohol intoxication**, ଡ୍ରଙ୍କନନେସ/ **drunkenness** ବା ଆଲକ‌ହଲ ବିଷକ୍ରିୟା (**alcohol poisoning**) ଏକ ପ୍ରକାର ବିଯୁକ୍ତାତ୍ମକ ବ୍ୟବ‌ହାର ଓ ଶାରୀରିକ ପ୍ରଭାବ ଯାହା ସଦ୍ୟ ଇଥାନଲ (ethanol) ବା ଆଲକ‌ହଲ ପିଇବାଯୋଗୁ ହୋଇଥାଏ ।  ଅଳ୍ପ ମାତ୍ରାରେ ଏହା ସାମାନ୍ୟ ଶାନ୍ତିଦାୟକ (sedation), ହୁଏ ଓ ନିଜ ଉପରେ ନିୟନ୍ତ୍ରଣ କମ୍ ହୁଏ । ଅବସ୍ଥା ଜଟିଳ ହେଲେ ବାତ (Seizures), ଆସ୍ପିରେସନ ନିମୋନିଆ (aspiration pneumonia), ଆଘାତ (injuries), ହାଇପୋଗ୍ଲାଇସେମିଆ (low blood sugar) ଇତ୍ୟାଦି ହୋଇପାରେ । ରକ୍ତ ବା ନିଶ୍ୱାସ ପରୀକ୍ଷାରୁ (breath testing) ମାପିହୁଏ । ଆଲକ‌‌ହୋଲ ୩.୩&nbsp;ମିମୋଲ/ଲି (୧୫&nbsp;ମିଗ୍ରା/ଡେଲି) ହାରରେ ନଷ୍ଟ ହୋଇଯାଏ ।  ପାକସ୍ଥଳୀ ଧୁଆ (Gastric lavage) ଓ ଆକ୍ଟିଭେଟେଡ ଚାରକୋଲ (activated charcoal) ଦେଲେ ଉପକାର ହୁଏ ।  ଆଲକ‌ହଲ ପାନ କରୁଥିବା ବ୍ୟକ୍ତି କେତେବେଳେ ହେଲେ ନିଶାଗ୍ରସ୍ତ ହୋଇଯାଏ । ଅନେକ ଧର୍ମରେ (religions) ଏହାକୁ ପାପ (sin) ବୋଲି ବିବେଚନା କରାଯାଏ । 
 
## ଆଧାର 
## ବାହ୍ୟ ଲିଙ୍କ 
* Alcohol Poisoning : NHS Choices

ଶ୍ରେଣୀ:ଚିକିତ୍ସା ବିଜ୍ଞାନ
ଫାଗୁନ

***ଫାଗୁନ*** ଓଡ଼ିଶାର ଭୁବନେଶ୍ୱରଠାରୁ ଅଲ ଚିକି ଲିପିରେ ସାନ୍ତାଳୀ ଭାଷାରେ ପ୍ରକାଶିତ ଏକ ମାସିକ ପତ୍ରିକା ।  ୨୦୦୮ ମସିହା ମାଙ୍ଗାତ୍ ମୁର୍ମୁ ପତ୍ରିକାଟିର ପ୍ରତିଷ୍ଠା କରିଥିଲେ ଏବଂ ମାଳତୀ ମୁର୍ମୁ ଏହାର ସମ୍ପାଦିକା । ଏହା ଭାରତର ସାନ୍ତାଳୀରେ ପ୍ରକାଶିତ ଏକମାତ୍ର ସଂବାଦପତ୍ର । ପ୍ରତି ସଂସ୍କରଣର ମୂଲ୍ୟ ୫ ଟଙ୍କା । ଏହାର ସମ୍ପାଦନା ନିମନ୍ତେ ମାଳତୀ ମୁର୍ମୁ ୨୦୧୬ରେ ଟେଲିଗ୍ରାଫ ଲେଜେଣ୍ଡ ପୁରସ୍କାର ଲାଭ କରେଥିଲେ । ଫଗୁନ ୫୦୦ଟି ସଂସ୍କରଣରୁ ଆରମ୍ଭ ହୋଇ ୨୦୧୮ ବେଳକୁ ୫୦୦୦ଟି ସଂସ୍କରଣ ପ୍ରକାଶ କରୁଛି । ସଂବାଦପତ୍ରଟି ସାରା ଭାରତରେ ଏପରିକି ଆଣ୍ଡାମାନ ଓ ନିକୋବର ଦ୍ୱୀପପୁଞ୍ଜରେ ମଧ୍ୟ ପହଞ୍ଚିଥାଏ ।

## ଆଧାର 
## ବାହାର ଲିଙ୍କ 
* 

ଶ୍ରେଣୀ:ଭୁବନେଶ୍ୱରରୁ ପ୍ରକାଶିତ ଖବରକାଗଜ
ଶ୍ରେଣୀ:ମାସିକ ଖବରକାଗଜ
ଶ୍ରେଣୀ:୨୦୦୮ରେ ପ୍ରତିଷ୍ଠିତ ଖବରକାଗଜ
ମହମ୍ମଦ ଅଜିଜ

**ମହମ୍ମଦ ଅଜିଜ** (୨ ଜୁଲାଇ ୧୯୫୪ – ୨୭ ନଭେମ୍ବର ୨୦୧୮) ଓଡ଼ିଆ ଚଳଚ୍ଚିତ୍ର ଜଗତର ଜଣେ ପ୍ରଛଦପଟ ଗାୟକ ଥିଲେ । "ମୁଁ ପରଦେଶୀ ଚଢ଼େଇ", "ମନର ଦେଶରେ ପ୍ରେମର ସହର", "ମନ ମୋର ଏକ କାଗଜର ନାଆ" ଆଦି ଲୋକପ୍ରିୟ ଗୀତରେ ସେ କଣ୍ଠଦାନ କରିଥିଲେ । "ରୂପା ଶଗଡ଼ିରେ ସୁନା କନିଆ" ଥିଲା ତାଙ୍କର ପ୍ରଥମ ଓଡ଼ିଆ ଚଳଚ୍ଚିତ୍ର ଗୀତ । ଓଡ଼ିଆ ବ୍ୟତିତ ସେ ହିନ୍ଦୀ ଓ ବଙ୍ଗଳା ଚଳଚ୍ଚିତ୍ରପାଇଁ ମଧ୍ୟ କଣ୍ଠଦାନ କରିଥିଲେ ।

## ଜୀବନୀ 
ମହମ୍ମଦ ଅଜିଜଙ୍କର ପୁରାନାମ ଥିଲା ସୟଦ ମହମ୍ମଦ ଅଜିଜ ଉନ୍‌ ନବୀ । ସେ ୧୯୫୪ମସିହାରେ ପଶ୍ଚିମ ବଙ୍ଗର ଉତ୍ତର ୨୪ ପରଗଣା ଜିଲ୍ଲା ଅନ୍ତର୍ଗତ ଅଶୋକନଗରଠାରେ ଜନ୍ମଗ୍ରହଣ କରିଥିଲେ । ସେ ମହମ୍ମଦ ରଫିଙ୍କୁ ନିଜର ଗୁରୁ ମାନୁଥିଲେ ଓ ତାଙ୍କରି ସଙ୍ଗୀତ ଅନୁସରଣ କରୁଥିଲେ । ବଙ୍ଗଳା ଚଳଚ୍ଚିତ୍ର "ଜ୍ୟୋତି"ରୁ ସେ ପ୍ରଚ୍ଚଦପଟ୍ଟ ଗାୟନ ଆରମ୍ଭ କରିଥିଲେ । ୧୯୮୪ ମସିହାରେ ଚଳଚ୍ଚିତ୍ର "ଅମ୍ବର"ଥିଲା ତାଙ୍କର ପ୍ରଥମ ହିନ୍ଦୀ ଚଳଚ୍ଚିତ୍ର । "ମର୍ଦ୍ଦ" ଚଳଚ୍ଚିତ୍ରର ଗୀତ "ମେଁ ମର୍ଦ୍ଦ ଟାଙ୍ଗେୱାଲା" ତାଙ୍କୁ ଲୋକପ୍ରିୟତା ଆଣିଦେଇଥିଲା । ପରେ ସେ ବହୁ ହିନ୍ଦୀ ଚଳଚ୍ଚିତ୍ରରେ କଣ୍ଠଦାନ କରିଥିଲେ । ୧୯୮୫ ମସିହାର ଓଡ଼ିଆ ଚଳଚ୍ଚିତ୍ର ଜଗା ହାତରେ ପଘାରୁ ସେ ଓଡ଼ିଆ ଗୀତ ଗାଇବା ଆରମ୍ଭ କରିଥିଲେ । ଭଜନ, ଜଣାଣ, ଆଧୁନିକ ଓ ଚଳଚ୍ଚିତ୍ର ଗୀତ ସବୁପ୍ରକାର ଓଡ଼ିଆ ଗୀତ ସେ ଗାଇଥିଲେ । 

୨୦୧୮ ମସିହା ନଭେମ୍ବର ୨୭ତାରିଖରେ ମୁମ୍ବାଇର ନାନାବତୀ ହାସାପାତାଲରେ ତାଙ୍କର ପରଲୋକ ଘଟିଥିଲା ।

## ଓଡ଼ିଆ ଚଳଚ୍ଚିତ୍ରରେ ଅବଦାନ 
ମହମ୍ମଦ ଅଜିଜ ଗାଇଥିବା ପ୍ରମୁଖ ଓଡ଼ିଆ ଚଳଚ୍ଚିତ୍ର ଥିଲା :
* ମାନିନୀ
* ସୁନା ଚଢ଼େଇ 
* ଜଗା ହାତରେ ପଘା

## ଆଧାର 
## ବାହାର ଆଧାର 
* 

ଶ୍ରେଣୀ:ସଙ୍ଗୀତ
ଶ୍ରେଣୀ:ଓଡ଼ିଆ ଗାୟକ
ଶ୍ରେଣୀ:୧୯୫୪ ଜନ୍ମ
ଶ୍ରେଣୀ:୨୦୧୮ ମୃତ୍ୟୁ
ଶ୍ରେଣୀ:ପଶ୍ଚିମ ବଙ୍ଗର ଲୋକ
ମାହିୟା ମାହି

**ମାହିୟା ମାହି** (; ଜନ୍ମ: ୨୭ ଅକ୍ଟୋବର ୧୯୯୩) ଜଣେ ବଙ୍ଗଳାଦେଶୀ ଅଭିନେତ୍ରୀ, ଯିଏକି ମୁଖ୍ୟତଃ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରନ୍ତି । ସେ ୨୦୧୨ ମସିହାରେ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା *ଭଲବାସର ରଙ୍ଗ*, ଯାହାକି ସେତେବେଳେ ବଡ଼ ସଫଳତା ପାଇଥିଲା । ସେ ବଙ୍ଗଳାଦେଶ କଥାଚିତ୍ର ଜଗତରେ ତାଙ୍କର ପେଶା ଆରମ୍ଭ କରିବାପରେ ଜଣେ ସଫଳ ଅଭିନେତ୍ରୀ ଭାବରେ ନିଜକୁ ପ୍ରତିଷ୍ଠିତ କରିଥିଲେ ଏବଂ ରଙ୍ଗୀନ ଦୁନିଆରେ ଅଧିକ ଲୋକପ୍ରିୟ ଅଭିନେତ୍ରୀ ଭାବରେ ସେ ଜଣା । ବର୍ତ୍ତମାନ ସେ ବଙ୍ଗଳାଦେଶ କଥାଚିତ୍ର ଜଗତର ଅଧିକ ପାରିଶ୍ରମିକ ନେଉଥିବା ଅଭିନେତ୍ରୀ ।

## ପ୍ରାରମ୍ଭିକ ଜୀବନ ଓ ଶିକ୍ଷା
ମାହିୟା ମାହି ୧୯୯୩ ମସିହା ଅକ୍ଟୋବର ମାସ ୨୭ ତାରିଖରେ ବଙ୍ଗଳାଦେଶର ନାଚୋଲ ଉପଜିଲ୍ଲାର ରାଜସାହୀଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କର ନାମ ଆବୁ ବକର ଏବଂ ମାଆଙ୍କର ନାମ ଦିଲାରା ଇୟାସମିନ । ଜନ୍ମବେଳେ ତାଙ୍କର ନାମ ଥିଲା ଶାରମିନ ଅକତାର ନିପା, ମାତ୍ର ସେ କଥାଚିତ୍ର ଜଗତରେ କାମ କରିବା ପରେ ନିଜର ନାମ ପରିବର୍ତ୍ତନ କରି ମାହିୟା ମାହି ରଖିଥିଲେ । ସେ ୨୦୧୦ ମସିହାରେ ଉତ୍ତର ହାଇ ସ୍କୁଲ, ଢାକାରୁ ତାଙ୍କର ସ୍କୁଲ ଶିକ୍ଷା ଶେଷ କରିବାପରେ ୨୦୧୨ ମସିହାରେ ଢାକା ସିଟି କଲେଜରେ ଯୋଗ ଦେଇଥିଲେ ଏବଂ ସେଠାରେ ସେ ତାଙ୍କର ଉଚ୍ଚ ଶିକ୍ଷା ଶେଷ କରିଥିଲେ । ଏହାପରେ ସେ ଶାନ୍ତା-ମାରିୟମ ଇଉନିଭରସିଟି ଅଫ୍ କ୍ରିଏଟିଭ୍ ଆଣ୍ଡ ଟେକ୍ନୋଲୋଜିରେ ଫ୍ୟାସନ ଡିଜାଇନିଂରେ ସ୍ନାତକ ପଢ଼ିଥିଲେ ।

## ଅଭିନୟ ଜୀବନ
ମାହିୟା ୨୦୧୨ ମସିହାରେ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କ ଅଭିନୀତ ପ୍ରଥମ କଥାଚିତ୍ର ଥିଲା ବଲବାସର ରଙ୍ଗ, ଯେଉଁଥିରେ ସେ ନବାଗତ ବାପି ଚୌଧୁରୀଙ୍କ ସ‌ହ ଅଭିନୟ କରିଥିଲେ । ଏହି କଥାଚିତ୍ରଟି ଏକ ବଡ଼ ସଫଳତା ପାଇଥିଲା ।

୨୦୧୩ ମସିହାରେ ତାଙ୍କ ଅଭିନୀତ ଅନ୍ୟରକମ ଭାଲୋବାସା, ପୋଡ଼ାମନ, ଭାଲୋବାସା ଆଜକାଲ ଓ ତବୁଓ ଭାଲୋବାସି ମୁକ୍ତିଲାଭ କରିଥିଲା । ୨୦୧୪ ମସିହାରେ ସେ କି ଦାରୁନ ଦେଖତେ, ଅଗ୍ନି, ଦବିର ସାହେବେର ସଂସାର, ହାନିମୁନ, ଅନେକ ସାଧେର ମୟନା, ଦେଶା : ଦ ଲିଡର ଆଦି ୬ଟି କଥାଚିତ୍ରରେ ଅଭିନୟ କରିଥିଲେ । ୨୦୧୫ ମସିହାରେ ତାଙ୍କ ଅଭିନୀତ ୪ଟି କଥାଚିତ୍ର ରୋମିଓ ବନାମ ଜୁଲିୟେଟ, ବିଗ ବ୍ରାଦାର, ଓୟାର୍ନିଂ, ଅଗ୍ନି ୨ ମୁକ୍ତିଲାଭ କରିଥିଲା । ତାଙ୍କ ଅଭିନୀତ କୃଷ୍ଣପକ୍ଷ, ଅନେକ ଦାମେ କେନା, ହାର ଜିତ୍ ଆଦି ୩ଟି କଥାଚିତ୍ର ୨୦୧୬ ମସିହାରେ ମୁକ୍ତିଲାଭ କରିଥିଲା । ୨୦୧୭ ମସିହାରେ ସେ ମାତ୍ର ଗୋଟିଏ ଚଳଚ୍ଚିତ୍ର ଢାକା ଆଟକ୍‌ରେ ଅଭିନୟ କରିଥିଲେ । ୨୦୧୮ ମସିହାରେ ସେ ତୋମାକେ ଚାଇ, ମନେ ରେଖୋ, ତୁଇ ଶୁଧୁ ଆମାର, ଜନତ ଆଦି ୪ଟି କଥାଚିତ୍ରରେ ଅଭିନୟ କରିଥିଲେ ।

ମାହି ବଙ୍ଗଳାଦେଶୀ କଥାଚିତ୍ର ଜଗତେରେ ଅଭିନୟ ଆରମ୍ଭ କରିବାପରେ ବଙ୍ଗଳାଦେଶୀ ମିଡ଼ିଆ ତାଙ୍କୁ ଏକ ବଡ଼ ପରିଚୟ ଦେଇଥିଲା । *ଦ ଡେଲି ଇତ୍ତେଫାକ୍* ଏବଂ ଏସିଆନ ଟିଭି କାର୍ଯ୍ୟକ୍ରମ *ମୁଭି ବଜାର* ତାଙ୍କୁ ୨୦୧୩ ମସିହାର ଶ୍ରେଷ୍ଠ ଅଭିନେତ୍ରୀ ଭାବରେ ଘୋଷଣା କରିଥିଲେ । ଏହାପରେ ମାହି ଅପ୍ରେଲ ୨୦୧୪ରେ ଫେୟାର ଆଣ୍ଡ ଲଭ୍‌ଲିର ବ୍ରାଣ୍ଡ ଆମ୍ବାସଡର ଭାବରେ ବିଭିନ୍ନ ବିଜ୍ଞାପନ କରିବା ପାଇଁ ଚୁକ୍ତି କରିଥିଲେ ।

## ବୈବାହିକ ଜୀବନ
ମାହିୟା ମାହି ୨୦୧୬ ମସିହାରେ ବିବାହ କରିଥିଲେ । ସେ ପରଭେଜ ମହମ୍ମଦ ଅପୁଙ୍କୁ ବଙ୍ଗୀୟ ପରମ୍ପରା ଓ ରୀତିନିତି ଅନୁସାରେ ବିବାହ କରିଥିଲେ ।

## ଆଧାର
## ବାହାର ଆଧାର
* 

ଶ୍ରେଣୀ:୧୯୯୩ ଜନ୍ମ
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ଶ୍ରେଣୀ:ଜୀବିତ ବ୍ୟକ୍ତି
ବିଶ୍ୱ ଖାଦ୍ୟ ଦିବସ

**ବିଶ୍ୱ ଖାଦ୍ୟ ଦିବସ** (World Food Day) ପ୍ରତିବର୍ଷ ଅକ୍ଟୋବର ୧୬ ତାରିଖ ଦିନ ସାରା ବିଶ୍ୱରେ ପାଳିତ ହୁଏ । ମିଳିତ ଜାତିସଂଘଦ୍ୱାରା ୧୯୪୫ ମସିହାରେ ଖାଦ୍ୟ ଏବଂ କୃଷି ସଂଗଠନର ସ୍ଥାପନା ଦିବସକୁ ସମ୍ମାନ ଜଣାଇ ଏହି ଦିନକୁ  ବିଶ୍ୱ ଖାଦ୍ୟ ଦିବସ ରୂପେ ଘୋଷଣା କରାଯାଇଛି ।

## ଇତିହାସ 
ନଭେମ୍ବର ୧୯୭୯ ମସିହାରେ ଖାଦ୍ୟ ଏବଂ କୃଷି ସଂଗଠନର ସଦସ୍ୟ ରାଷ୍ଟ୍ରମାନଙ୍କଦ୍ୱାରା ଏହି ସଂଗଠନର ୨୦ତମ ସମ୍ମିଳନୀରେ ଏହି ଦିବସ ପାଲନ କରିବା ନିଷ୍ପତ୍ତି ନିଆଯାଇଥିଲା । ପ୍ରାକ୍ତନ ହଙ୍ଗେରିଆନ କୃଷି ଏବଂ ଖାଦ୍ୟ ମନ୍ତ୍ରୀ ଡଃ ପାଲ ରମାନୀଙ୍କ ନେତୃତ୍ୱରେ ଏକ ପ୍ରତିନିଧିମଣ୍ଡଳ ଖାଦ୍ୟ ଏବଂ କୃଷି ସଂଗଠନର ୨୦ତମ ସମ୍ମିଳନୀରେ ଏକ ସକ୍ରିୟ ଭୂମିକା ଗ୍ରହଣ କରି ଏ ସଂକ୍ରାନ୍ତରେ ଏକ ବିଚାର ବ୍ୟକ୍ତ କରିଥିଲେ । ଏହା ଉକ୍ତ ସମ୍ମିଳନୀରେ ଗୃହୀତ ହେବା ପରେ ବିଶ୍ୱର ୧୫୦ରୁ ଅଧିକ ଦେଶ ପ୍ରତିବର୍ଷ ଅକ୍ଟୋବର ୧୬ ତାରିଖକୁ ବିଶ୍ୱ ଖାଦ୍ୟ ଦିବସ ରୁପେ ପାଳନ କରୁଛନ୍ତି । ଖାଦ୍ୟାଭାବ ତଥା ଦାରିଦ୍ର‍୍ୟ ଜନିତ ସମସ୍ୟା ତଥା ଏହାର ନିରାକରଣ ସମ୍ପର୍କରେ ବିଶ୍ୱବାସୀଙ୍କ ଦୃଷ୍ଟି ଆକର୍ଷଣ କରିବା ଏହାର ମୂଳ ଲକ୍ଷ୍ୟ ।

## ଆଧାର 
## ବାହାର ଆଧାର 
* :en:Food price crisis
* :en:Food security
* :en:World Food Prize
* :en:List of food days

 

ଶ୍ରେଣୀ:ଅକ୍ଟୋବର ମାସର ପାଳିତ ଦିବସ
ଚାନ୍ସ ଫ୍ରାକଚର

**ଚାନ୍ସ ଫ୍ରାକଚର** ଏକ ପ୍ରକାର ମେରୁଦଣ୍ଡ (spine) ଅସ୍ଥିଭଗ୍ନ‌କୁ ବୁଝାଏ ଯାହା ଅତ୍ୟଧିକ ଫ୍ଲେକ୍ସନ (ସାମନା ଦିଗକୁ ବାଙ୍କିବା) (flexion) ଯୋଗୁ ହୋଇଥାଏ । ଲକ୍ଷଣ ମଧ୍ୟରେ ଉଦର ଚର୍ମରେ ବ୍ରୁଇସିଙ୍ଗ ହୁଏ ଯାହାକୁ ସିଟ ବେଲ୍ଟ ସାଇନ (seat belt sign) କୁହାଯାଏ ବା ପକ୍ଷାଘାତ (paralysis of the legs) ହୋଇପାରେ । ଏହା ସ‌ହିତ ଅନେକ ଲୋକଙ୍କର ପ୍ଲୀହା ଫାଟିଯାଏ (Splenic rupture), ଅଗ୍ନାଶୟ (pancreatic) ବା କ୍ଷୁଦ୍ରାନ୍ତ୍ରରେ (small bowel) ଆଘାତ ହୁଏ ବା ମେସେଣ୍ଟେରି (mesenteric) ଛିଣ୍ଡିଯାଏ । 

ସାଧାରଣତଃ ସାମନା ସାମନି ଗାଡ଼ି ଧକ୍କା (motor vehicle collision) ହେଲେ ଗୋଟିଏ ଲ୍ୟାପ ବେଲ୍ଟ (lap belt) ପିନ୍ଧିଥିବା ଲୋକ ଏହି ଆଘାତ ପାଇବା ଦେଖାଯାଏ । ଉଦର ଆଘତ ଜାଣିବା ନିମନ୍ତେ ସିଟି ସ୍କାନ (CT scan) କରାଯାଏ । ୧୯୫୦ ଓ ୧୯୬୦ ଦଶକରେ ଏହି ଭଙ୍ଗା ଅଧିକ ଦେଖାଯାଉଥିଲା ଯେତେବେଳେ ସିଟବେଲ୍ଟ (shoulder harnesses) ବ୍ୟବସ୍ଥା ଗାଡ଼ିରେ ନଥିଲା । 
 
## ଆଧାର
## ବାହ୍ୟ ଲିଙ୍କ
ନୁସରତ ଫରିୟା

**ନୁସରତ ଫରିୟା ମଜହାର** (; ଜନ୍ମ: ୮ ସେପ୍ଟେମ୍ବର, ୧୯୯୩) ଜଣେ ବଙ୍ଗଳାଦେଶି ଅଭିନେତ୍ରୀ, ମଡେଲ ତ‌ଥା ଉପସ୍ଥାପିକା । ବିଜ୍ଞାପନରେ ଗ୍ଲାମର ଏବଂ ଭିନ୍ନଧରଣର ଉପସ୍ଥାପନା ଶୈଳୀ ପାଇଁ ସେ ମୁଖ୍ୟତଃ ପରିଚିତା । ନୁସରତ ୨୦୧୫ ମସିହାରେ ବଙ୍ଗଳାଦେଶୀ କଥାଚିତ୍ର ଜଗତରେ ଅଭିନୟ କରିବା ଆରମ୍ଭ କରିଥିଲେ । ତାଙ୍କର ପ୍ରଥମ ଚଳଚ୍ଚିତ୍ର ଥିଲା ଆଶିକୀ, ଯାହାକି ଭାରତ-ବଙ୍ଗଳାଦେଶର ଯୌଥ ପ୍ରଯୋଜନାରେ ନିର୍ମିତ ହୋଇଥିଲା । ଏହି କଥାଚିତ୍ରଟିର ତେଲୁଗୁ ଅଭିନେତା ନିତୀନ ଓ ନିତ୍ୟାଙ୍କର ଚଳଚ୍ଚିତ୍ର ଇସ୍କର କାଥାବସ୍ତୁ ଉପରେ ଆଧାରିତ ଥିଲା । ଏହି କଥାଚିତ୍ର ପାଇଁ ତାଙ୍କୁ ମେଲିଲ ପ୍ରଥମ ଆଲୋ ପୁରସ୍କାର ଉତ୍ସବରେ ଶ୍ରେଷ୍ଠ ନବାଗତ ପୁରସ୍କାର ମିଳିଥିଲା ।

## ଜନ୍ମ ପ୍ରାରମ୍ଭିକ ଜୀବନ
ନୁସରତ ଫରିୟା ମଜହାର ୧୯୯୩ ମସିହା ସେପ୍ଟେମ୍ବର ମାସ ୮ ତାରିଖ ଦିନ ବଙ୍ଗଳାଦେଶର ଚିତ୍ତଗଙ୍ଗଠାରେ ଜନ୍ମଗ୍ରହଣ କରିଥିଲେ । ନୁସରତଙ୍କର ପିଲାଦିନ ମୁଖ୍ୟତଃ ଢାକାର ଆର୍ମି କାଣ୍ଟାନମେଣ୍ଟରେ କଟିଥିଲା । ତାଙ୍କ ଜେଜେବାପା ଜଣେ ସେନା ଅଧିକାରୀ ଥିଲେ । ପିଲାଦିନରୁ ସେ ବିଭିନ୍ନ କାର୍ଯ୍ୟକ୍ରମରେ ଯୋଗ ଦେଉଥିଲେ । ଜଣେ ସେନା ଅଧିକାରୀ ହେବାକୁ ସେ ସ୍ୱପ୍ନ ଦେଖିଥିଲେ, ମାତ୍ର ରଙ୍ଗୀନ ଦୁନିଆର ବଡ଼ ବ୍ୟବସାୟରେ ନିଜକୁ ଏକ ସଫଳ ସ୍ଥାନରେ ଦେଖିବାକୁ ସେ ତାଙ୍କର ସେ ଇଚ୍ଛାକୁ ବଦଳାଇ ମିଡ଼ିଆ ଉପରେ ଗୁରୁତ୍ୱ ଦେଇଥିଲେ ।

## ଅଭିନୟ ଜୀବନ
ନୁସରତ ଜଣେ ପ୍ରଥମେ ବିଟିଭିରେ ପ୍ରସାରିତକ ଏକ ତର୍କ ଭିତ୍ତିକ କାର୍ଯ୍ୟକ୍ରମ ଜରିଆରେ କାମ କରିବା ଆରମ୍ଭ କରିଥିଲେ । ୨୦୧୦ ଏବଂ ୨୦୧୧ ମସିହାରେ ଜାତୀୟ ସ୍ତରୀୟ ତର୍କ ପ୍ରତିଯୋଗୀତାରେ ସେ ପ୍ରଥ ପ୍ରଥମ ହୋଇଥିଲେ । ପରବର୍ତ୍ତୀ ସମୟରେ ସେ ମଡେଲିଂରେ ଯୋଗ ଦେଇଥିଲେ ଏବଂ ବିଭିନ୍ନ ବ୍ୟବସାୟିକ ସଂସ୍ଥା ତ‌ଥା ବ୍ରାଣ୍ଡ ପାଇଁ ସେ ବିଜ୍ଞାପନରେ କାର୍ଯ୍ୟ କରିଥିଲେ । ସେ ଅନେକ ଦୂରଦର୍ଶନ ବିଜ୍ଞାପନରେ କାର୍ଯ୍ୟ କରିଛନ୍ତି । ଏଥିସ‌ହ ନୁସରତ ଫରିୟା ମଜହାର ରେଡ଼ିଓରେ ଜଣେ ଉପସ୍ଥାପିକା ଭାବରେ କାର୍ଯ୍ୟ କରିଥିଲେ । ସେ ଦୂରଦର୍ଶନ କାର୍ଯ୍ୟକ୍ରମମାନଙ୍କରେ ମଧ୍ୟ ଜଣେ ଉପସ୍ଥାପିକା ଭାବରେ କାର୍ଯ୍ୟ କରିଛନ୍ତି । ୨୦୧୪ ମସିହାରେ ସେ ବଙ୍ଗଳାଦେଶର ଦୂରଦର୍ଶନରେ ପ୍ରସାରିତ ଏକ କାର୍ଯ୍ୟକ୍ରମ, *ଫେୟାର ଆଣ୍ଡ ହେଣ୍ଡସମ: ଦ ଅଲ୍‌ଟିମେଟ୍ ମ୍ୟାନ୍*‌ର  ଉପସ୍ଥାପନା କରିଥିଲେ ।

୨୦୧୫ ମସିହାରେ ସେ ଦୁଇଟି କଥାଚିତ୍ର *ଆଶିକୀ* ଓ ହିରୋ ୪୨୦ରେ ଅଭିନୟ କରିବା ପାଇଁ ଜାଜ୍ ମଲ୍ଟିମିଡ଼ିଆ ସହ ଚୁକ୍ତି କରିଥିଲେ । ତାଙ୍କ ଅଭିନୀତ ପ୍ରଥମ ବଙ୍ଗଳାଦେଶୀ କଥାଚିତ୍ର ଥିଲା ଆଶିକୀ, ଯାହାକି ଉଭୟ ଭାରତ ଓ ବଙ୍ଗଳାଦେଶର ଯୌଥ ପ୍ରଯୋଜନାରେ ନିର୍ମିତ ହୋଇଥିଲା । ଏହି କଥାଚିତ୍ରଟି ତେଲୁଗୁ କଥାଚିତ୍ର ଅଭିନେତା ନୀତିନ ଓ ନିତ୍ୟାଙ୍କ ଅଭିନୀତ କଥାଚିତ୍ର ଇସ୍କ ଉପରେ ଆଧାରିତ ଥିଲା । ଏହାପରେ ୨୦୧୬ ମସିହାର ପ୍ରାରମ୍ଭରେ ତାଙ୍କର ୨ୟ କଥାଚିତ୍ର ହିରୋ ୪୨୦ ମୁକ୍ତିଲାଭ କରିଥିଲା । ସେ ତାଙ୍କର ପ୍ରଥମ କଥାଚିତ୍ର ଆଶିକୀ ପାଇଁ ମେରିଲ ପ୍ରଥମ ଆଲୋ ପୁରସ୍କାର ଉତ୍ସବରେ ଶ୍ରେଷ୍ଠ ନବାଗତା ପୁରସ୍କାର ପାଇଥିଲେ ।

## ବିବାଦ
୨୦୧୭ ମଇମାସରେ ନୁସରତଙ୍କ ଚଳଚ୍ଚିତ୍ର ବସ୍ ୨‌ରେ ଆଲ୍ଲା ମେହେରବାନ ଗୀତ ମୁକ୍ତିଲାଭ କରିଥିଲା । ଯେଉଁଥିରେ ଧର୍ମିୟ ଭାବନାକୁ ଆଘତ ଲାଗିଥିଲା ବୋଲି ଅଭିଯୋଗ ହୋଇଥିଲା ଏବଂ ତାଙ୍କ ଚଳଚ୍ଚିତ୍ର ପ୍ରଯୋଜନା ସଂସ୍ଥା ଜାଜ୍ ମଲ୍ଟିମେଡ଼ିଆ ଉପରେ ଆଇନଗତ କାର୍ଯ୍ୟାନୁଷ୍ଠାନ ସ‌ହ ଏହାକୁ ଚଳଚ୍ଚିତ୍ରରୁ ବାହାର କରିଦିଆଯାଇଥିଲା । ନୁସରତ ମଧ୍ୟ କିଛି ଆପତ୍ତିଜନକ ପୋଷାକ ପରିଧାନ କରିଥିବା କାରଣରୁ ସମାଲୋଚନାର ଶିକାର ହୋଇଥିଲେ । ଏହି ଗୀତଟି ଥିଲା ମୋକରୀ ଅଫ ଇସ୍‌ଲାମ୍, ଯାହାକି ରମଜାନ ମାସରେ ମୁ୍କ୍ତିଲାଭ କରିଥିଲା । ପରବର୍ତ୍ତୀ ସମୟରେ ଏହି ଗୀତଟି ଇଣ୍ଟରନେଟରୁ ଅପସାରଣ କରାଯାଇଥିଲା ଏବଂ ୟାରା ମେହେରବାନ ନାମରେ ପୁଣିଥରେ ଏକ ନୂଆ ଗୀତ ଅପଲୋଡ଼ ହୋଇଥିଲା ।

## ଆଧାର
## ବାହାର ଆଧାର
* 
* 

ଶ୍ରେଣୀ:୧୯୯୩ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବଙ୍ଗଳାଦେଶର ଅଭିନେତ୍ରୀ
ହରିଶ୍ଚନ୍ଦ୍ର ବକ୍ସିପାତ୍ର

**ହରିଶ୍ଚନ୍ଦ୍ର ବକ୍ସିପାତ୍ର** (୧୯୩୩-୨୦୦୦) କୋରାପୁଟ (ବିଧାନ ସଭା ନିର୍ବାଚନ ମଣ୍ଡଳୀ) ଦଶମ ବିଧାନ ସଭା ସଭ୍ୟ ରୂପେ ୦୩ ମାର୍ଚ୍ଚ ୧୯୯୦ରୁ  ୧୫ ମାର୍ଚ୍ଚ ୧୯୯୫ ପର୍ଯ୍ୟନ୍ତ ଓଡ଼ିଶା ବିଧାନ ସଭାରେ ପ୍ରତିନିଧିତ୍ୱ କରିଥିଲେ । 

## ଛାତ୍ର ଜୀବନ 
ରାୟଗଡ଼ା ଜନ୍ମିତ ବକ୍ସିପାତ୍ର ଛାତ୍ର ଜୀବନରେ ହିଁ ଭାରତୀୟ କମ୍ୟୁନିଷ୍ଟ ପାର୍ଟି ଯୋଗ ଦେଇଥିଲେ । ରେଭେନ୍ସା ମହାବିଦ୍ୟାଳୟ ଅଧ୍ୟୟନ କାଳରେ ସେ ମଧ୍ୟ ମହାବିଦ୍ୟାଳୟର ଛାତ୍ର ସଂସଦର ସଭାପତି ଭାବେ ନିର୍ବାଚିତ ହୋଇଥିଲେ । ସେ ଅଖିଳ ଭାରତୀୟ ଛାତ୍ର ପରିଷଦର ଓଡ଼ିଶା ଶାଖାର ମୁଖ୍ୟ ଭାବେ ମଧ୍ୟ କିଛିଦିନ କାର୍ଯ୍ୟଭାର ତୁଲାଇ ଥିଲେ ।

୧୯୭୩ରେ ଉତ୍କଳ କଂଗ୍ରେସ ଦଳରେ ଯୋଗ ଦେଇ ସେ ଜୟ ପ୍ରକାଶଙ୍କ ସହ ଆନ୍ଦୋଳନରେ ସକ୍ରିୟ ଭୂମିକା ଗ୍ରହଣ କରିଥିଲେ ।

## ରାଜନୈତିକ ଜୀବନ 
ଓଡ଼ିଶା ଦଶମ ବିଧାନ ସଭାରେ ସେ ଶିଳ୍ପ ବିକାଶ ମନ୍ତ୍ରୀ ଭାବେ ତାଙ୍କ ଦାୟିତ୍ୱ ତୁଲାଇ ଥିଲେ । ଜଣେ ଦକ୍ଷ କର୍ମୀ ଓ ଟ୍ରେଡ ୟୁନିୟନ ନେତା ସାଙ୍ଗକୁ ଜଣେ ଲେଖକ ଏବଂ ରାଜନେତା ଭାବେ ସେ ବେଶ ଜଣାଶୁଣା । ତାଙ୍କର ଗୋଟିଏ ପୁଅ ଭୃଗୁ ବକ୍ସିପାତ୍ର ଭାରତୀୟ ଜନତା ପାର୍ଟି, ଓଡ଼ିଶା ଶାଖାର ସଂପାଦକ ଅଛନ୍ତି ଏବଂ ତିନିଝିଅ ମଧ୍ୟରୁ ଗୋଟିଏ ଝିଅ ଲୋପାମୁଦ୍ରା ବକ୍ସିପାତ୍ର ଓଡ଼ିଶା ରାଜ୍ୟ ମହିଳା କମିଶନର ଅଧ୍ୟକ୍ଷ ଭାବେ କାର୍ଯ୍ୟ କରିଛନ୍ତି । ସ୍ୱର୍ଗତ କୃଷ୍ଣଚନ୍ଦ୍ର ବକ୍ସିପାତ୍ର ହେଉଛନ୍ତି ହରିଶ୍ଚନ୍ଦ୍ର ବକ୍ସିପାତ୍ରଙ୍କ ଜ୍ୟେଷ୍ଠ ଭାଇ ।

ତାଙ୍କ ସମ୍ମାନାର୍ଥେ ହରିଶ୍ଚନ୍ଦ୍ର ବକ୍ସିପାତ୍ର ସ୍ମୃତି ସମିତି ତରଫରୁ ପ୍ରତିବର୍ଷ ବକ୍ତୃତାମାଳାର ଆୟୋଜନ କରାଯାଉଛି ।

## ଆଧାର 
ଶ୍ରେଣୀ:୧୯୩୩ ଜନ୍ମ
ଶ୍ରେଣୀ:୨୦୦୦ ମୃତ୍ୟୁ
ଶ୍ରେଣୀ:ଓଡ଼ିଶା ବିଧାନ ସଭା ସଭ୍ୟ
ଶ୍ରେଣୀ:ଓଡ଼ିଶାର ଲୋକ
ଶ୍ରେଣୀ:ରାୟଗଡ଼ା ଜିଲ୍ଲାର ଲୋକ
ପ୍ୟାର ଅଲଗା ପ୍ରକାର

**ପ୍ୟାର ଅଲଗା ପ୍ରକାର**, ୨୦୧୮ ମସିହାରେ ମୁକ୍ତିଲାଭ କରିଥିବା ଏକ ଓଡ଼ିଆ କଥାଚିତ୍ର ।

୨୩ ନଭେମ୍ବର ୨୦୧୮ରେ ପଞ୍ଚକ ପୂର୍ଣ୍ଣିମା ଅବସରରେ ଏହି କଥାଚିତ୍ରଟି ମୁକ୍ତିଲାଭ କରିଥିଲା । ନାୟକ ଜ୍ୟୋତିରଞ୍ଜନଙ୍କ ଏହି କଥାଚିତ୍ରଟି ସହିତ ତାଙ୍କ ଅଭିନୀତ ଅନ୍ୟ ଏକ କଥାଚିତ୍ର ସାଥୀ ତୁ ଫେରିଆ ସେହି ସମାନ ଦିନରେ ମୁକ୍ତିଲାଭ କରିଥିଲା ।

## ଅଭିନୟ
* ଜ୍ୟୋତି ରଞ୍ଜନ ନାୟକ - ଜିତ୍
* ଝିଲିକ୍ ଭଟ୍ଟାଚାର୍ଯ୍ୟ - ନିଶା
* ବିଜୟ ମହାନ୍ତି
* ମିହିର ଦାସ
* ଜୟୀରାମ ସାମଲ
* ପ୍ରଜ୍ଞା ଖଟୁଆ

## କାହାଣୀ
ନିଶା ସୁନ୍ଦରୀ ହେଲେ ଭାରି ଜିଦଖୋର । ଅଜା ରାଜେଶ୍ୱର ରାୟ ତା’ପାଇଁ ବରପାତ୍ରଟିଏ ଖୋଜୁଥାଆନ୍ତି କିନ୍ତୁ ବାହା ହେବାକୁ ନିଶା ରାଜି ହୁଏନା । ହଠାତ ଜିତ୍‌ଙ୍କ ସହ ଭେଟ ହୁଏ ନିଶାର । କିନ୍ତୁ ପ୍ରେମର ନାଟକ ଭିତରେ ତାକୁ ଧୋକା ଦିଏ ଜିତ୍‌ । ଆଉ ତା’ପରେ ଘଟେ ଅନେକ ଘଟଣା । ଏହି ସବୁକୁ ନେଇ ଗଠିତ ଏହି କଥାଚିତ୍ରଟିର କାହଣୀ । ଶୀର୍ଷାନନ୍ଦ ଦାନ କାନୁନ୍‌ଗୋ ଓ ଅରୁଣ ମନ୍ତ୍ରୀ ଏହି କଥାଚିତ୍ରଟିର ଗୀତ ରଚନା କରିଥିଲେ । ହ୍ୟୁମାନ ସାଗର, ଅସୀମା ପଣ୍ଡା, ଦୀପ୍ତିରେଖା ପାଢ଼ୀ, ସତ୍ୟଜିତ ପ୍ରଧାନ, ଅନନ୍ୟା ଶ୍ରୀତମ ନନ୍ଦ ଆଦି କଣ୍ଠଶିଳ୍ପୀମାନେ ଏହି କଥାଚିତ୍ରଟିରେ କଣ୍ଠଦାନ କରିଥିଲେ ।

### ଗୀତ
## ଆଧାର
## ବାହାର ଆଧାର
* 

ଶ୍ରେଣୀ:୨୦୧୮ର ଓଡ଼ିଆ କଥାଚିତ୍ର
ଇମ୍‌ଜା ହ୍ରଦ

**ଇମ୍‌ଜା ହ୍ରଦ** ନେପାଳରେ ଅବସ୍ଥିତ ଏକ ହ୍ରଦ, ଯାହାକି ବରଫ ତରଳି ସୃଷ୍ଟି ହୋଇଥିଲା । ଏହି ହ୍ରଦଟି ୧୯୫୦ ମସିହାରେ ସୃଷ୍ଟି ହୋଇଥିଲା । ଏକ ବରଫ ପାହାଡ଼ର ପାଦ ଦେଶରେ ଥିବା ଇମ୍‌ଜା ଗ୍ଲେସିଅର ପାଖରେ ପାଣି ଜମିବା ଆରମ୍ଭ ହୋଇଥିଲା ଏବଂ ଧୀରେ ଧୀରେ ଏହାର ଆକାର ବଢ଼ି ଏକ ହ୍ରଦର ସୃଷ୍ଟି ହୋଇଥିଲା ।

## ଆଧାର
## ବାହାର ଆଧାର
ଶ୍ରେଣୀ:ନେପାଳର ହ୍ରଦ
ଓନିକୋମାଇକୋସିସ

**ଓନିକୋମାଇକୋସିସ** **Onychomycosis**, ଅନ୍ୟ ନାମ **ଟିନିଆ ଅଙ୍ଗୁଇଅମ**/**tinea unguium**) ଏକ ପ୍ରକାର କବକ ସଂକ୍ରମଣ (fungal infection) ଯାହା ନ‌ଖକୁ (nail) ଆକ୍ରମଣ କରେ । ଉଭୟ ପାଦ (Toenails) ଓ ହାତ ନ‌ଖ (fingernails) ସଂକ୍ରମିତ ହୁଅନ୍ତି କିନ୍ତୁ ପାଦ ନ‌ଖ ଅଧିକ ସଂକ୍ରମିତ ହୁଏ । ରୋଗା ନ‌ଖ ଠିକ ଭାବରେ କାଟିଦେଲେ ଉପ‌ଯୋଗୀ ହୁଏ । ବୟସାଧିକ ଲୋକ ଅଧିକ ଆକ୍ରାନ୍ତ ହୁଅନ୍ତି ।
 
## ଆଧାର
## ବାହ୍ୟ ଲିଙ୍କ
ଶ୍ରେଣୀ:ଚିକିତ୍ସା ବିଜ୍ଞାନ
ବନମାଳି ମହାରଣା

**ବନାମାଳି ମହାରଣା** (୧୬ ମଇ ୧୯୪୧ - ୧୭ ନଭେମ୍ବର ୨୦୧୮) କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାରପ୍ରାପ୍ତ ଜଣେ ମର୍ଦ୍ଦଳ ଗୁରୁ ଥିଲେ । ଓଡ଼ିଶୀ ମର୍ଦ୍ଦଳକୁ ଏକ ଶାସ୍ତ୍ରୀୟ ବାଦ୍ୟ ହିସାବରେ ପରିଚିତ କରାଇବାରେ ବନମାଳିଙ୍କ ମୁଖ୍ୟ ଭୂମିକା ଗ୍ରହଣ କରିଥିଲେ ।

## ଆଦ୍ୟ ଜୀବନ 
ବନମାଳି ପୁରୀ ଜିଲ୍ଲାର ଶିଳ୍ପୀଗ୍ରାମ ରଘୁରାଜପୁର ଗ୍ରାମରେ ଜନ୍ମଗ୍ରହଣ କରିଥିଲେ । ପିଲାଦିନରୁ ସେ ସଙ୍ଗୀତପ୍ରତି ଆକର୍ଷିତ ଥିଲେ ମଧ୍ୟ ସଙ୍ଗୀତରେ କୌଣସି ଧରାବନ୍ଧା ଶିକ୍ଷା ପାଇନଥିଲେ । କିନ୍ତୁ ସେ ମୋହନ ସୁନ୍ଦର ଦେବ ଗୋସ୍ୱାମୀଙ୍କ ରାସଲୀଳା ପ୍ରତି ବହୁତ ପ୍ରଭାବିତ ଥିଲେ । କ୍ରମେ ସେ ମୋହନ ସୁନ୍ଦରଙ୍କ ଦଳରେ ଢୋଲ ଓ ଖୋଳ ବଜେଇବା ଆରମ୍ଭ କରିଥିଲେ । ପରେ,ସେ ଅନ୍ନପୂର୍ଣ୍ଣା ଥିଏଟରରେ ଯୋଗଦେଇଥିଲେ ।ସେଠାରେ ତାଙ୍କୁ ସିଂହାରୀ ଶ୍ୟାମସୁନ୍ଦର କର ଓ କ୍ଷେତ୍ରମୋହନ କରଙ୍କଠାରୁ ତାଳବାଦ୍ୟର ପ୍ରକୃତ ଶିକ୍ଷା ମିଳିଥିଲା । ରଘୁରାଜପୁର ଗ୍ରାମରେ ଜନ୍ମଗ୍ରହଣ କରିଥିବା କେଳୁଚରଣ ମହାପାତ୍ର ହିସାବରେ ତାଙ୍କର ବଡ଼ ଭାଇଥିଲେ । ବନମାଳି, କେଳୁଚରଣଙ୍କ ନୃତ୍ୟ ପ୍ରଦର୍ଶନରେ ସବୁବେଳେ ମର୍ଦ୍ଦଳ ବାଦନ କରୁଥିଲେ । ବନମାଳି କଟକର କଳାବିକାଶ କେନ୍ଦ୍ରରୁ ମର୍ଦ୍ଦଳ ଶିଖେଇବା ଆରମ୍ଭ କରିଥିଲେ ଓ ପରେ ଉତ୍କଳ ସଙ୍ଗୀତ ମହାବିଦ୍ୟାଳୟର ମର୍ଦ୍ଦଳ ବିଭାଗରେ ଯୋଗ ଦେଇଥିଲେ ।  ୧୯୯୯ମସିହାରେ, ସେ ଉତ୍କଳ ସଙ୍ଗୀତ ମହାବିଦ୍ୟାଳୟରୁ ମର୍ଦ୍ଦଳ ବିଭାଗର ମୁଖ୍ୟ ଭାବରେ ସେବାନିବୃତ ହୋଇଥିଲେ । କେଳୁଚରଣଙ୍କ ବ୍ୟତିତ ବନମାଳି ସଂଯୁକ୍ତା ପାଣିଗ୍ରାହୀ, ପ୍ରିୟମ୍ବଦା ମହାନ୍ତି ହେଜମାଦି, ସୋନାଲ ମାନସିଂହ, ଅରୁଣା ମହାନ୍ତି ଓ ସୁଜାତା ମହାପାତ୍ର ଆଦିଙ୍କ ସହିତ ବହୁବାର ମର୍ଦ୍ଦଳ ବାଦନ କରିଥିଲେ ।

## ପୁରସ୍କାର ଓ ସମ୍ମାନ 
* ଓଡ଼ିଶା ସଙ୍ଗୀତ ନାଟକ ଏକାଡେମୀ ପୁରସ୍କାର - ୧୯୯୪
* କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର - ୨୦୦୪
* ଗୁରୁ କେଳୁଚରଣ ମହାପାତ୍ର ସମ୍ମାନ - ୨୦୦୮
* କବି ସମ୍ରାଟ ଉପେନ୍ଦ୍ର ଭଞ୍ଜ ସମ୍ମାନ - ୨୦୧୬ 
* ଗଙ୍ଗାଧର ସ୍ମୃତି ପୁରସ୍କାର, ୨୦୧୧

## ଆଧାର 
ଶ୍ରେଣୀ:୧୯୪୧ ଜନ୍ମ
ଶ୍ରେଣୀ:୨୦୧୮ ମୃତ୍ୟୁ
ଶ୍ରେଣୀ:ପୁରୀ ଜିଲ୍ଲାର ଲୋକ
ଶ୍ରେଣୀ:କେନ୍ଦ୍ର ସଙ୍ଗୀତ ନାଟକ ଏକାଡେମୀ ପୁରସ୍କାର ସମ୍ମାନିତ
ଗଜେଡ଼ି ତାଳ

**ଗଜେଡ଼ି ତାଳ** () ହେଉଛି ନେପାଳରେ ଅବସ୍ଥିତ ଏକ ହ୍ରଦ । ଏହି ହ୍ରଦଟି ନେପାଳ ଦକ୍ଷିଣ ଅଞ୍ଚଳରେ ଲୁମ୍ବିନି ଅଞ୍ଚଳ ପାଖାପାଖି ଗଜେଡ଼ି ଗାଆଁରେ ରହିଛି । ହ୍ରଦଟି ନେପାଳର ମହେନ୍ଦ୍ର ରାଜପଥର ଦକ୍ଷିଣ ଆଡ଼କୁ ମାତ୍ରର  ଦୂରରେ ଅବସ୍ଥିତ । ଏହି ହ୍ରଦଟି  ଅଞ୍ଚଳରେ ପରିବ୍ୟାପ୍ତ ଏବଂ ଏହାକୁ ବଡ଼ ବଣ ଘେରି ରହିଛି ।

## ଅବସ୍ଥିତି
ଗଜେଡ଼ି ତାଳ ନେପାଳର ଏକ ଗ୍ରାମାଞ୍ଚଳରେ ଅବସ୍ଥିତ । ଏହି ହ୍ରଦଟି ଦାନପୁର (କୁଚିରା) ଗାଆଁରେ ଅବସ୍ଥିତ, ଯାହାକି କଞ୍ଚନ ଗ୍ରାମୀଣ ପୌରପାଳିକା ଅନ୍ତର୍ଗତ । ଏହି ହ୍ରଦ ପାଖରେ ପହଞ୍ଚିବାକୁ ହେଲେ ରୂପନଦେହୀ ଜିଲ୍ଲା ମୁଖ୍ୟ ସଦର ମହକୁମାର ବୁତ୍ୱାଳଠାରୁ ସଡ଼କ ପଥ ମାଧ୍ୟମରେ ଯିବାକୁ ହୁଏ । ଜିଲ୍ଲା ସଦର ମହକୁମାଠାରୁ ଏହି ସ୍ଥାନଟି ପାଖାପାଖି ୨୧ କିଲୋମିଟର ଦୂରରେ ଅବସ୍ଥିତ । ବୁତ୍ୱାଳଠାରୁ ସଡ଼କ ପଥରେ ଯିବାବେଳେ ୧୯ କିଲୋମିଟର ପରେ ବାଂସଗାଧୀଠାରୁ ଦକ୍ଷିଣ ଦିଗକୁ ଯିବାକୁ ପଡ଼ିଥାଏ । ଏହି ହ୍ରଦ କୂଳରେ ଶାନ୍ତ ଓ ସବୁଜ ପରିବେଶ ପର୍ଯ୍ୟଟକଙ୍କୁ ଆକୃଷ୍ଟ କରିଥାଏ ଏବଂ ଏହି ହ୍ରଦ ପାଖାପାଖି ଅଞ୍ଚଳରେ ଅନେକ ବିରଳ ପ୍ରଜାତିର ପକ୍ଷୀମାନେ ଦୃଶ୍ୟମାନ ହୁଅନ୍ତି ।

## ପର୍ଯ୍ୟଟକ ଆକର୍ଷଣ
### ନୌକା ବିହାର
ଏହି ହ୍ରଦରେ ନୌକା ବିହାର ଦିନକୁ ଦିନକୁ ଲୋକପ୍ରିୟ ହେବାରେ ଲାଗିଛି । ଅନେକ ପର୍ଯ୍ୟଟକ ଏହି ହ୍ରଦରେ କେବଳ ନିର୍ମଳ ଜଳରେ ନୌକା ବିହାର କରିବା ପାଇଁ ଆସିଥାନ୍ତି ଏବଂ ନୌକା ବିହାର ସହିତ ଏହି ଅଞ୍ଚଳର ସବୁଜ ବନାନୀକୁ ଉପଭୋଗ କରିଥାନ୍ତି । ଏହି ସ୍ଥାନରେ ନୌକା ବିହାର କରିବା ପାଇଁ ଅନେକ ପ୍ରଶିକ୍ଷିତ ଲୋକ ଅଛନ୍ତି, ଯେଉଁମାନେ ଆବଶ୍ୟକସ୍ଥଳେ ସାହାଯ୍ୟ କରିଥାନ୍ତି । ସେହି ଅଞ୍ଚଳରେ ପର୍ଯ୍ୟଟକମାନଙ୍କୁ ସାହାଯ୍ୟ କରିବା ପାଇଁ ପର୍ଯ୍ୟଟକ ମାର୍ଗଦର୍ଶକମାନେ ମଧ୍ୟ ଥାଆନ୍ତି, ଯେଉଁମାନେ ସେହି ଅଞ୍ଚଳ ବିଷୟରେ ପ୍ରାୟ ସବୁକିଛି ଜାଣିଥାନ୍ତି । ଅନେକ ସମୟରେ ସେଠାରେ ଥିବା ମାର୍ଗଦର୍ଶକ ଏବଂ ସ୍ଥାନୀୟ ଅଞ୍ଚଳବାସୀ ସେଠାକର କିଛି ଦୁର୍ଘଟଣାରେ ମରିଥିବା କାହାଣୀକୁ କହି ପର୍ଯ୍ୟଟକମାନଙ୍କର ମନୋରଞ୍ଜନ କରିବା ପାଇଁ ଭୟଭୀତ କରାଇଥାନ୍ତି ।

### ଜଙ୍ଗଲ ସଫାରୀ
ଏହି ହ୍ରଦର ଚତୁଃପାର୍ଶ୍ୱରେ ଥିବା ସବୁଜ ବନାନୀ ପାଇଁ ଜଙ୍ଗଲ ସଫାରୀ କରିବା ଆନନ୍ଦପୂର୍ଣ୍ଣ ହୋଇଥାଏ । ଏହାର ପାଖାପାଖି ଅଞ୍ଚଳରେ ଲୋକମାନେ ଆମା ସମୂହ, ସାମୂହିକ ବନ, ଇତ୍ୟାଦି ସଂସ୍ଥା ତିଆରି କରିଛନ୍ତି । ଏଠାରେ ଥିବା ପର୍ଯ୍ୟଟକ ମାର୍ଗଦର୍ଶକମାନେ ଉଭୟ ଆଭ୍ୟନ୍ତରୀଣ ଏବଂ ବାହାର ପର୍ଯ୍ୟଟକଙ୍କ ପାଇଁ ଅନୁଗତ ରହିଥାନ୍ତି । ଏଠାକୁ ଆସୁଥିବା ପର୍ଯ୍ୟଟକମାନଙ୍କୁ ବୁଲାଇ ଦେଖାଇବାକୁ ଥିବା ମାର୍ଗଦର୍ଶକମାନେ ଅତି ଅଳ୍ପ ଖର୍ଚ୍ଚରେ କାମ କରିଥାନ୍ତି ।

### ବଣଭୋଜି
ଏହି ସ୍ଥାନରେ ବଣଭୋଜି କରିବା ହେଉଛି ଏକ ବିଶେଷ କାର୍ଯ୍ୟକଳାପ । ଯେତେବେଳେ ଏହି ହ୍ରଦଟି ସେତେ ଲୋକପ୍ରିୟ ହୋଇନଥିଲା, ସେତେବେଳେ ଦୂର ଗାଆଁମାନଙ୍କୁ ଲୋକମାନେ ବଣଭୋଜି କରିବା ପାଇଁ ପ୍ରଥମେ ଏହି ସ୍ଥାନଟିକୁ ଆସୁଥିଲେ । ଏବେ ଏହି ସ୍ଥାନଟି ସମୂର୍ଣ୍ଣ ସୁବିଧା ଥିବା ବଣଭୋଜି ସ୍ଥଳ ।

## ପାଖାପାଖି ସ୍ଥାନ
ଏହି ହ୍ରଦର ଅଳ୍ପ କିଛି ଦୂରରେ ଲୁମ୍ବିନୀ, ଗୌତମ ବୁଦ୍ଧ ଜନ୍ମସ୍ଥଳ ଅବସ୍ଥିତ, ଯାହାକି "ଦ ଲାଇଟ ଅଫ୍ ଏସିଆ" ଭାବରେ ଜଣା । ଏହି ସ୍ଥାନଟିକୁ ବିଦେଶ ପର୍ଯ୍ୟଟକମାନେ ବହୁତ ଆସନ୍ତି ।

## ଆଧାର
## ବାହାର ଆଧାର
ଶ୍ରେଣୀ:ନେପାଳର ହ୍ରଦ
୩ୟ ଲୋକ ସଭା

**୩ୟ ଲୋକ ସଭା** ୧୯୬୨ ମସିହାରେ ଗଠିତ ହୋଇଥିଲା । ଏହି ଲୋକ ସଭା ୧୯୬୨ ମସିହାର ସାଧାରଣ ନିର୍ବାଚନ ପରେ ୨ ଅପ୍ରେଲ ୧୯୬୨ରୁ ଆରମ୍ଭ ହୋଇ ପାଞ୍ଚ ବର୍ଷ ପରେ ୩ ମାର୍ଚ୍ଚ ୧୯୬୭ରେ ଶେଷ ହୋଇଥିଲା । ୧୯୫୭ର ନିର୍ବାଚନ ପରେ ରାଜ୍ୟସଭାର ୧୫ ଜଣ ସଦସ୍ୟ ୨ୟ ଲୋସଭାକୁ ମନୋନୀତ ହୋଇଥିଲେ । ଏହି ଲୋକ ସଭାରେ ସମୁଦାୟ ୪୯୪ଟି ଆସନ ପାଇଁ ନିର୍ବାଚନ ହୋଇଥିଲା, ଯେଉଁଥିରୁ କଂଗ୍ରେସ ଦଳ ସମୁଦାୟ ୩୬୧ଟି ଆସନରେ ବିଜୟଲାଭ କରିଥିଲା ।

ଜବାହାରଲାଲ ନେହେରୁ ୧ମ ଲୋକ ସଭା ଏବଂ ୨ୟ ଲୋକ ସଭାର ପ୍ରଧାନମନ୍ତ୍ରୀ ହୋଇଥିଲେ ଏବଂ ତୃତୀୟ ଲୋକ ସଭାର ମଧ୍ୟ ପ୍ରଧାନମନ୍ତ୍ରୀ ହେଲେ ଏବଂ ତାଙ୍କର ୨୭ ମଇ ୧୯୬୪ରେ ତାଙ୍କର ମୃତ୍ୟୁ ହେବା ପର୍ଯ୍ୟନ୍ତ ପ୍ରଧାନମନ୍ତ୍ରୀ ଭାବରେ କାର୍ଯ୍ୟ କରିଥିଲେ । ନେହେରୁଙ୍କର ମୃତ୍ୟୁପରେ ଗୁଲଜାରୀଲାଲ ନନ୍ଦା ଅସ୍ଥାୟୀ ପ୍ରଧାନମନ୍ତ୍ରୀ ଭାବରେ ୧୩ ଦିନ ଲୋକ ସଭା ଚଳାଇଥିଲେ ଏବଂ ୯ ଜୁନ ୧୯୬୪ରେ ଲାଲ ବାହାଦୁର ଶାସ୍ତ୍ରୀ ପ୍ରଧାନମନ୍ତ୍ରୀ ଭାର ଗ୍ରହଣ କରିଥିଲେ । ଏହାପରେ ୧୧ ଜାନୁଆରୀ ୧୯୬୬ରେ ଶାସ୍ତ୍ରୀଙ୍କର ମୃତ୍ୟପରେ ପୁଣିଥରେ ଗୁଲଜାରୀଲାଲ ନନ୍ଦା ୧୩ ଦିନ ପାଇଁ ଅସ୍ଥାୟୀ ଭାବରେ ଲୋକ ସଭାର ଦାୟିତ୍ୱ ତୁଲାଇଥିଲେ ଏବଂ ୨୪ ଜାନୁଆରୀ ୧୯୬୬ରେ ନେହେରୁଙ୍କର ଝିଅ ଇନ୍ଦିରା ଗାନ୍ଧୀ ପ୍ରଧାନମନ୍ତ୍ରୀ ଭାବରେ ଶପଥ ଗ୍ରହଣ କଲେ, ଯିଏକି ସେତେବେଳେ ଉତ୍ତର ପ୍ରଦେଶରୁ ରାଜ୍ୟସଭା ସାଂସଦ ଥିଲେ ।

୧୯୬୨ରୁ ୧୯୬୭ ଯାଏଁ ୩ୟ ଲୋକ ସଭା କାର୍ଯ୍ୟ କରିବାପରେ ୧୯୬୭ର ସାଧାରଣ ନିର୍ବାଚନ ଅନୁଷ୍ଠିତ ହୋଇଥିଲା ଏବଂ ୪ ମାର୍ଚ୍ଚ ୧୯୬୭ରେ ୪ର୍ଥ ଲୋକ ସଭା ଗଠିତ ହୋଇଥିଲା ।

## ଗୁରୁତ୍ୱପୂର୍ଣ୍ଣ ସଦସ୍ୟ 
* **ବାଚସ୍ପତି:**
**ସରଦାର ହୁକୁମ ସିଂହ ୧୭ ଅପ୍ରେଲ ୧୯୬୨ - ୧୬ ମାର୍ଚ୍ଚ ୧୯୬୭
* **ଉପ ବାଚସ୍ପତି:**
**ଏସ୍. ଭି. କ୍ରିଷ୍ଣମୂର୍ତ୍ତି ରାଓ ୨୩ ଅପ୍ରେଲ ୧୯୬୨ - ୩ ମାର୍ଚ୍ଚ ୧୯୬୭
***ମହା ସଚିବ:**
**ଏମ୍. ଏନ୍. କୌଲ ୨୭ ଜୁଲାଇ ୧୯୪୭ - ୧ ସେପ୍ଟେମ୍ବର ୧୯୬୪
**ଏସ୍. ଏଲ୍. ଶକଧର ୨ ସେପ୍ଟେମ୍ବର ୧୯୬୪ - ୧୮ ଜୁନ ୧୯୭୭

## ଆଧାର
## ବାହାର ଆଧାର
ଶ୍ରେଣୀ:ଲୋକ ସଭା
ନିତମ୍ବ ସ୍ଥାନ‌ଚ୍ୟୁତି

**ନିତମ୍ବ ସ୍ଥାନ‌ଚ୍ୟୁତି** (ଇଂରାଜୀ ଭାଷାରେ **hip dislocation**) ବା ହିପ ଡିସଲୋକେସନ ନାମ ଦିଆଯାଏ ଯେତେବେଳେ ଫିମର (femur) ଓ ପେଲଭିସ (pelvis) ମଧ୍ୟରେ ଥିବା ହିପ ଗଣ୍ଠି ସ୍ଥାନ‌ଚ୍ୟୁତ ବା ଡିସଲୋକେଟେଡ (comes out of) ହୁଏ । ଏହି ଭଳି କେଶ୍‌ରେ ଅନ୍ୟାନ୍ୟ ଆଘାତ ଚିହ୍ନ ସାଧାରଣତଃ ମିଳେ । ଏକ୍ସ-ରେ (X-rays) ସାହାଯ୍ୟରେ ପ୍ରମାଣିତ କରାଯାଏ ।
 

ସିଟ-ବେଲ୍ଟ ଲଗେଇ ଏହି ଆଘାତରୁ ରକ୍ଷା ପାଇବା ନିମନ୍ତେ ପ୍ରଚେଷ୍ଟ କରାଯାଏ । ରିଡକସନ ସମ୍ଭବ ନହେଲେ ଅପରେଶନ ଆବଶ୍ୟକ ହୁଏ । 
 

ହିପ ଡିସଲୋକେସନ ସାଧାରଣତଃ ଅଧିକ ଦେଖାଯାଏନାହିଁ । ପୁରୁଷମାନେ ଅଧିକ ପ୍ରଭାବିତ ହୁଅନ୍ତି । ଏହା ପ୍ରାୟ ୧୬ରୁ ୪୦ ବର୍ଷ ବୟସରେ ଦେଖାଯାଏ ।  ୧୮୦୦ ଶତାବ୍ଦୀର ପ୍ରାରମ୍ଭରେ ଏହି ରୋଗ ବିଷୟରେ ପ୍ରଥମେ ମେଡିକାଲ ପ୍ରେସରେ ଦେଖିବାକୁ ମିଳିଥିଲା ।
 
## ଆଧାର
## ବାହ୍ୟ ଲିଙ୍କ 
ଶ୍ରେଣୀ:ଚିକିତ୍ସା ବିଜ୍ଞାନ
୨ୟ ଲୋକ ସଭା

**୨ୟ ଲୋକ ସଭା** ୧୯୫୭ ମସିହାରେ ଗଠିତ ହୋଇଥିଲା । ଏହି ଲୋକ ୧୯୫୭ର ସାଧାରଣ ନିର୍ବାଚନ ପରେ ୫ ଅପ୍ରେଲ ୧୯୫୭ରୁ ଆରମ୍ଭ ହୋଇ ପାଞ୍ଚ ବର୍ଷ ପରେ ୩୧ ମାର୍ଚ୍ଚ ୧୯୬୨ରେ ଶେଷ ହୋଇଥିଲା । ୧୯୫୭ର ନିର୍ବାଚନ ପରେ ରାଜ୍ୟସଭାର ୧୫ ଜଣ ସଦସ୍ୟ ୨ୟ ଲୋସଭାକୁ ମନୋନୀତ ହୋଇଥିଲେ ।

## ଗୁରୁତ୍ୱପୂର୍ଣ୍ଣ ସଦସ୍ୟ 
* **ବାଚସ୍ପତି:**
**ଏମ୍. ଅନନ୍ତଶୟନମ୍ ଅୟଙ୍ଗର ୮ ମାର୍ଚ୍ଚ ୧୯୫୬ - ୧୬ ଅପ୍ରେଲ ୧୯୬୨
* **ଉପ ବାଚସ୍ପତି:**
**ସରଦାର ହୁକୁମ ସିଂହ ୨୦ ମାର୍ଚ୍ଚ ୧୯୫୬ - ୩୧ ମାର୍ଚ୍ଚ ୧୯୬୨
***ମହା ସଚିବ:**
**ଏମ୍. ଏନ୍. କୌଲ ୨୭ ଜୁଲାଇ ୧୯୪୭ - ୧ ସେପ୍ଟେମ୍ବର ୧୯୬୪

## ଆଧାର
## ବାହାର ଆଧାର
ଶ୍ରେଣୀ:ଲୋକ ସଭା
ଟେନିସ ଏଲବୋ

**ଟେନିସ ଏଲବୋ** (ଇଂରାଜୀ ଭାଷାରେ **Tennis elbow**, ଅନ୍ୟ ନାମ **ଲାଟରାଲ ଏପିକଣ୍ଡାଇଲାଇଟସ**/ **lateral epicondylitis**) ଏକ ରୋଗ ଯେଉଁଥିରେ କ‌ହୁଣିର (elbow) ବାହାର ପାଖରେ ଯନ୍ତ୍ରଣା ହୁଏ ଓ ଦରଜ ହୋଇଯାଏ । ବିଭିନ୍ନ ପ୍ରକାର କାମ, ଖେଳରେ ଏହିଭଳି ରୋଗ ହୁଏ ବିଶେଷତଃ ରାକେଟ ଖେଳରେ (racquet sports) ଅଧିକ ହୁଏ ଯେପରିକି ବାଡମିଣ୍ଟନ ବା ଟେନିସ ଖେଳ ।
 

ପ୍ରାୟ ୨% ଲୋକଙ୍କର ଏହି ରୋଗ ହୁଏ ।
 
## ଏହା ମଧ୍ୟ ଦେଖନ୍ତୁ 
*Olecranon bursitis
*Repetitive strain injury
*Radial tunnel syndrome

## ଆଧାର
## ବାହ୍ୟ ଲିଙ୍କ 
*

ଶ୍ରେଣୀ:ଚିକିତ୍ସା ବିଜ୍ଞାନ
ସୁଧାକର ବସନ୍ତ

**ସୁଧାକର ବସନ୍ତ**, ଜଣେ ଭାରତୀୟ ନିର୍ଦ୍ଦେଶକ, ଅଭିନେତା, ନୃତ୍ୟ ନିର୍ଦ୍ଦେଶକ, କଥାଚିତ୍ର ପ୍ରଯୋଜକ ଓ ଯାତ୍ରା ଅଭିନେତା । ସେ ମୁଖ୍ୟତଃ ଓଡ଼ିଆ କଥାଚିତ୍ର ଜଗତରେ ନିର୍ଦ୍ଦେଶନା ଦେଇଛନ୍ତି ଏବଂ କନ୍ନଡ଼, ତେଲୁଗୁ, ତାମିଲ, ମାଲାୟଲମ, ବଙ୍ଗାଳୀ, ହିନ୍ଦୀ ଆଦି କଥାଚିତ୍ର ଜଗତରେ ବିଭିନ୍ନ ଚଳଚ୍ଚିତ୍ରରେ ଜଣେ ନୃତ୍ୟଗୁରୁ ଭାବରେ କାମ କରିଛନ୍ତି । ଏଥି ସହିତ ସେ ବିଭିନ୍ନ ଭାଷାର କଥାଚିତ୍ରଗୁଡ଼ିକରେ ଅତିଥି କଳାକାର ଭାବରେ ଛୋଟ ଛୋଟ ଭୂମିକାରେ ଅଭିନୟ କରିଛନ୍ତି ଓ ଓଡ଼ିଆ, ତେଲୁଗୁ, ତାମିଲ ଆଦି କଥାଚିତ୍ରରେ ବିଭିନ୍ନ ଭୂମିକାରେ ଅଭିନୟ କରିଛନ୍ତି ।

## ଜନ୍ମ ଓ ମାତୃଭାଷା
ସୁଧାକର ବସନ୍ତ ତାମିଲନାଡ଼ୁରେ ଜନ୍ମଗ୍ରହଣ କରିଥିଲେ । ତାଙ୍କର ମାତୃଭାଷା ହେଉଛି ମାଲାୟଲମ୍ ।

## କଥାଚିତ୍ର ଜଗତରେ କାମ
ସୁଧାକର ବସନ୍ତ ପ୍ରଥମେ ନୃତ୍ୟ ନିର୍ଦ୍ଦେଶକ ଚିନି ପ୍ରକାଶଙ୍କର ସହକାରୀ ଭାବରେ କାର୍ଯ୍ୟ କରିଥିଲେ ଏବଂ ସେହି ସମୟରେ ସେ ନୃତ୍ୟ ବିଷୟରେ ବିଭିନ୍ନ କଳା ଶିଖିଥିଲେ ।

## ନିର୍ଦ୍ଦେଶିତ ଚଳଚ୍ଚିତ୍ର
## ଅଭିନୀତ କଥାଚିତ୍ର
## ଯାତ୍ରା ଜଗତ 
୨୦୨୪ ମସିହାରେ, ସେ ରାଜାରାଣୀ ରଙ୍ଗମଞ୍ଚରେ ଜଣେ ଅଭିନେତା ଭାବରେ କାମ କରିଥିଲେ । କିନ୍ତୁ ବର୍ଷେ ପରେ ଯାତ୍ରା ଜଗତରୁ ଦୂରେଇ ଯାଇଥିଲେ ।

## ଆଧାର
## ବାହାର ଲିଙ୍କ
* 

ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଆ କଥାଚିତ୍ରରେ ପୁରୁଷ ଅଭିନେତା
ଶ୍ରେଣୀ:ଓଡ଼ିଆ କଥାଚିତ୍ର ନିର୍ଦ୍ଦେଶକ
ଡି କ୍ୱେରଭେନ ସିଣ୍ଡ୍ରୋମ

**ଡି କ୍ୱେରଭେନ ସିଣ୍ଡ୍ରୋମ** (ଇଂରାଜୀ ଭାଷାରେ **De Quervain syndrome**) ରୋଗ କ‌ହିଲେ ବୃଦ୍ଧାଙ୍ଗୁଳି (thumb) ଚଳନ‌କୁ ନିୟନ୍ତ୍ରଣ କରୁଥିବା ଦୁଇଟି ଟେଣ୍ଡନର (tendons) ସିଥ (tendon sheath) ବା ଘୋଡ଼ଣିର ପ୍ରଦାହକୁ (inflammation) ବୁଝାଏ ।

ପୁନଃପୌନିକ ଚଳନ, ଗର୍ଭାବସ୍ଥା, ଆଘାତ, ରିଉମାଟିକ ଡିଜିଜେସ (rheumatic diseases) ରୋଗ ଥିଲେ ଏହି ରୋଗ ସଙ୍କଟ ରହିଥାଏ । ଲକ୍ଷଣ ଦେଖି ଓ ଶାରୀରିକ ପରୀକ୍ଷା (examination) କରି ରୋଗ ନିର୍ଣ୍ଣୟ କରିହୁଏ । କଚଟିକୁ ଅଲନା ଦିଗକୁ ବଙ୍କା କଲେ (inwards) କଷ୍ଟ ହୁଏ ଓ ଏହାଦ୍ୱାର ରୋଗ ନିର୍ଣ୍ଣୟ ହୋଇଯାଏ ।
 

ଲକ୍ଷଣ ଦେଖାଉଥିବା କାମ ବନ୍ଦ କରିବା, ଯନ୍ତ୍ରଣା ନିବାରକ ଔଷଧ (NSAIDs), ସ୍ପ୍ଲିଣ୍ଟ (splinting) ସାହାଯ୍ୟରେ ଏହାର ଚିକିତ୍ସା କରାଯାଏ । ଏହି ଚିକିତ୍ସା ଫଳପ୍ରଦ ନହେଲେ କର୍ଟିକୋସ୍ଟିରଏଡ ଇଞ୍ଜେକସନ (steroid injections) ବା ଅପରେଶନ କରାଯାଏ । ପ୍ରାୟ ୦.୫% ପୁରୁଷ ଓ ୧.୩% ମହିଳାଙ୍କୁ ଏହି ରୋଗ ହୁଏ । ମଧ୍ୟ ବୟସ୍କ ଲୋକ ଅଧିକ ଆକ୍ରାନ୍ତ ହୁଅନ୍ତି । ସନ ୧୮୯୫ରେ ଏହି ରୋଗ ବିଷୟ ପ୍ରଥମେ ଫ୍ରିଜ ଡି କ୍ୱେରଭେନ (Fritz de Quervain) ବର୍ଣ୍ଣନା କରିଥିଲେ । 
 
## ଏହା ମଧ୍ୟ ଦେଖନ୍ତୁ 
* Mobile phone overuse
* Nomophobia

## ଆଧାର
## ବାହ୍ୟ ଲିଙ୍କ 
ଶ୍ରେଣୀ:ଚିକିତ୍ସା ବିଜ୍ଞାନ
ବୁଡ଼ିଯିବା

**ବୁଡ଼ିଯିବା** (ଇଂରାଜୀ ଭାଷାରେ **Drowning**) କୁହାଯାଏ ଯେତେବେଳେ ତରଳ ପଦାର୍ଥ ଭିତରେ ରହି ଶ୍ୱାସରୁଦ୍ଧ (respiratory impairment) ହୋଇଯାଏ । ଏହା ନିରବରେ ସଂଘଟିତ ହୁଏ, କେବଳ ଅଳ୍ପ କେତେକ ଲୋକ ଉପରକୁ ହାତ ଉଠେଇ ସାହାଯ୍ୟ ପାଇଁ ଡାକନ୍ତି । ଅଧିକାଂଶ ସମୟରେ ଲୋକଟିଏ ଅଚେତ (unconscious) ଅବସ୍ଥାରେ ମିଳେ,

ଜଳାଶୟ ପାଖରେ ଥିଲେ ଓ ପାଗ ଉଷୁମ ଥିବା ଅବସ୍ଥାରେ ଅଧିକ ବୁଡ଼ିଯିବା ଦେଖାଯାଏ । ଶ୍ୱାସକ୍ରିୟା ନହେଉଥିବା ଲୋକଙ୍କର ଶ୍ୱାସନଳୀରୁ ତରଳ ପଦାର୍ଥ କାଢ଼ିବା ବ୍ୟବସ୍ଥା କରାଯାଏ ।
 
## ଆଧାର
## ବାହ୍ୟ ଲିଙ୍କ 
* Canadian Red Cross: Drowning Research: Drownings in Canada, 10 Years of Research Module 2 – Ice & Cold Water Immersion 

ଶ୍ରେଣୀ:ଚିକିତ୍ସା ବିଜ୍ଞାନ
କେନ୍ଦ୍ର ସାହିତ୍ୟ ଏକାଡେମୀ ଭାଷା ସମ୍ମାନ

**କେନ୍ଦ୍ର ସାହିତ୍ୟ ଏକାଡେମୀ ଭାଷା ସମ୍ମାନ** ୧୯୯୬ମସିହାରୁ ପ୍ରଦାନ କରାଯାଉଛି । ପ୍ରତିବର୍ଷ ୬ଜଣ ସାହିତ୍ୟିକଙ୍କୁ ଏହି ପୁରସ୍କାର ପ୍ରଦାନ କରାଯାଏ । ୨ଟି ପୁରସ୍କାର ଶାସ୍ତ୍ରୀଓ ଓ ମଧ୍ୟଯୁଗୀୟ ସାହିତ୍ୟରେ ଉତ୍କୃଷ୍ଟ ସାହିତ୍ୟ ରଚନା ପାଇଁ ଏବଂ ୪ଟି ପୁରସ୍କାର(ପୂର୍ବ, ପଶ୍ଚିମ, ଉତ୍ତର ଓ ଦକ୍ଷୀଣ କ୍ଷେତ୍ରୀୟ ସାହିତ୍ୟ ପାଇଁ ଗୋଟିଏ ଲେଖାଏଁ ପୁରସ୍କାର) ଏକାଡେମୀଦ୍ୱାରା ସ୍ୱୀକୃତି ପାଇଥିବା ୨୪ଟି ଭାଷାଭିନ୍ନ ଅନ୍ୟ ଭାଷାରେ ରଚନାତ୍ମକ କାର୍ଯ୍ୟନିମନ୍ତେ ପ୍ରଦାନ କରାଯାଏ । ପୁରସ୍କାରରେ ମାନପତ୍ର,ଉପଢୌକନ ସହ ଏକ ଲକ୍ଷ ଟଙ୍କା ପ୍ରଦାନ କରାଯାଏ । ୨୪ଟି ସ୍ୱୀକୃତ ଭାଷାପାଇଁ ଏକାଡେମୀର ମୁଖ୍ୟ ପୁରସ୍କାର ପ୍ରଦାନ କରାଯାଇଥାଏ ।

## ଭାଷା ସମ୍ମାନ ପାଇଥିବା ଓଡ଼ିଆ ଲେଖକମାନଙ୍କ ତାଲିକା 
* ଦୁଃଖୀଶ୍ୟାମ ପଟ୍ଟନାୟକ - ୨୦୦୪
* ସୁରେନ୍ଦ୍ରନାଥ ଶତପଥୀ - ୨୦୦୮
* ଗଗନେନ୍ଦ୍ର ନାଥ ଦାଶ - ୨୦୧୮
* ପ୍ରଫୁଲ୍ଲ କୁମାର ତ୍ରିପାଠୀ - ୨୦୧୭(ସମ୍ବଲପୁରୀ ଭାଷା ପାଇଁ)
* ହଳଧର ନାଗ - ୨୦୧୭(ସମ୍ବଲପୁରୀ ଭାଷା ପାଇଁ)

## ଆହୁରି ଦେଖନ୍ତୁ 
* କେନ୍ଦ୍ର ସାହିତ୍ୟ ଏକାଡେମୀ ପୁରସ୍କାର ପ୍ରାପ୍ତ ଓଡ଼ିଆ ଲେଖକମାନଙ୍କ ତାଲିକା
## ଆଧାର 
ଶ୍ରେଣୀ:ଓଡ଼ିଆ ଭାଷା
ଶ୍ରେଣୀ:ଓଡ଼ିଆ ସାହିତ୍ୟ
୬ଷ୍ଠ ଲୋକ ସଭା

**୬ଷ୍ଠ ଲୋକ ସଭା** ୧୯୭୭ ମସିହାରେ ଗଠିତ ହୋଇଥିଲା । ୧୯୭୭ ସାଧାରଣ ନିର୍ବାଚନ ପରେ ଏହି ଲୋକ ସଭା ୨୩ ମାର୍ଚ୍ଚ ୧୯୭୭ରୁ ଆରମ୍ବ ହୋଇଥିଲା ଏବଂ ମାତ୍ର ଦୁଇ ବର୍ଷ ପରେ ଅର୍ଥାତ ୨୨ ଅଗଷ୍ଟ ୧୯୭୯ରେ ଭଙ୍ଗ ହୋଇଥିଲା । ଲୋକ ସଭା ପାଇଁ ସାଧାରଣ ନିର୍ବାଚନ ପରେ ରାଜ୍ୟ ସଭାର ୧୧ ଜଣ ସଦସ୍ୟ ଲୋକ ସଭାକୁ ମନୋନୀତ ହୋଇ ଆସିଥିଲେ ।

ଏହି ଲୋକ ସଭାରେ ଜନତା ଦଳର ଗଠବନ୍ଧନ ୩୪୫ଟି ଆସନରେ ଜିତିବାପରେ ମୋରାରଜୀ ଦେଶାଇ ଭାରତର ପ୍ରଧାନମନ୍ତ୍ରୀ ହୋଇଥିଲେ । ଏହି ନିର୍ବାଚନରେ ଜନତା ଦଳର ଗଠବନ୍ଧନ ୫ମ ଲୋକ ସଭା ୨୩୩ଟି ଅଧିକ ଆସନରେ ଜିତିଥିଲେ । ମୋରାଜୀ ଦେଶାଇଙ୍କ ପରେ ଏହି ଲୋକ ସଭାରେ ୨୮ ଜୁଲାଇ ୧୯୭୯ରୁ ଚରଣ ସିଂହ ଭାରତର ପ୍ରଧାନମନ୍ତ୍ରୀ ଦାୟିତ୍ୱ ନେଲେ ଏବଂ ୧୯୮୦ ସାଧାରଣ ନିର୍ବାଚନ ପରେ ୭ମ ଲୋକ ସଭା ଗଠନ ହେବାଯାଏଁ ସେ ୧୪ ଜାନୁଆରୀ ୧୯୮୦ ଯାଏଁ ଦାୟିତ୍ୱରେ ଥିଲେ ।

## ଗୁରୁତ୍ୱପୂର୍ଣ୍ଣ ସଦସ୍ୟ 
* **ବାଚସ୍ପତି:**
**ଏନ୍. ସଞ୍ଜୀବ ରେଡ୍ଡି ୨୬ ମାର୍ଚ୍ଚ ୧୯୭୭ରୁ ୧୩ ଜୁଲାଇ ୧୯୭୭
**କେ. ଏସ୍. ହେଗ୍‌ଡ଼େ ୨୧ ଜୁଲାଇ ୧୯୭୭ରୁ ୨୧ ଜାନୁଆରୀ ୧୯୮୦
* **ଉପ ବାଚସ୍ପତି:**
**ଗୋଡେ ମୂରହରି ୧ ଅପ୍ରେଲ ୧୯୭୭ରୁ ୨୨ ଅଗଷ୍ଟ ୧୯୭୯
***ମହା ସଚିବ:**
**ଅବତାର ସିଂହ ରିଖେ ୧୮ ଜୁନ ୧୯୭୭ରୁ ୩୧ ଡିସେମ୍ବର ୧୯୮୩

## ରାଜନୈତିକ ଦଳ ଅନୁସାରେ ନିର୍ବାଚିତ ସଦସ୍ୟ
ବିଭିନ୍ନ ରାଜନୈତିକ ଦଳରୁ ୬ଷ୍ଠ ଲୋକ ସଭାକୁ ନିର୍ବାଚିତ ହୋଇଥିବା ସଦସ୍ୟମାନଙ୍କର ତାଲିକା ନିମ୍ନରେ ଦର୍ଶାଯାଇଛି - 

## କ୍ୟାବିନେଟ
## ଆଧାର
## ବାହାର ଆଧାର
* ୬ଷ୍ଠ ଲୋକ ସଭାର ସଦସ୍ୟଙ୍କର ତାଲିକା
* ଲୋକ ସଭା ୱେବସାଇଟ୍

ଶ୍ରେଣୀ:ଲୋକ ସଭା
ବେକର୍ସ ସିସ୍ଟ

**ବେକର୍ସ ସିସ୍ଟ** (ଇଂରାଜୀ ଭାଷାରେ '''Baker's cyst**, ଅନ୍ୟ ନାମ **popliteal cyst''') ଏକ ରୋଗ ଯେଉଁଥିରେ ଆଣ୍ଠୁ (knee) ପଛପାଖରେ ତରଳ ପଦାର୍ଥ ଜମିଯାଏ ।  ଅଧିକାଂଶ କେଶ୍‌ରେ କୌଣସି ଲକ୍ଷଣ ନଥାଏ । 
 
## ଆଧାର
## ବାହ୍ୟ ଲିଙ୍କ 
ଶ୍ରେଣୀ:ଚିକିତ୍ସା ବିଜ୍ଞାନ
ଲାଲ ବିହାରୀ ହିମିରିକା

**ଲାଲ ବିହାରୀ ହିମିରିକା** ରାୟଗଡା ବିଧାନ ସଭା ନିର୍ବାଚନ ମଣ୍ଡଳୀରୁ ନିର୍ବାଚିତ ଜଣେ ବିଧାୟକ । ବିଜୁ ଜନତା ଦଳ ଟିକେଟରେ ସେ ୨୦୦୯ ଏବଂ ୨୦୧୪ ନିର୍ବାଚନରେ ରାୟଗଡା ବିଧନସଭା ନିର୍ବାଚନ ମଣ୍ଡଳିର ବିଧାୟକ ଭାବେ ନିର୍ବାଚିତ ।
## ପରିଚୟ 
ରାୟଗଡା ଜିଲ୍ଲାର ସଦର ମହକୁମା ନିକଟବର୍ତ୍ତୀ ପେଣ୍ଟା ଗ୍ରାମରେ ତାଙ୍କର ଜନ୍ମ ୧୯୪୮ ମସିହା ଫେବୃୟାରୀ ୧୭ ତାରିଖରେ । ଶ୍ରୀମତି ଆପାଲମ୍ମା ହିମିରିକା ତାଙ୍କର ସହଧର୍ମିଣୀ ଏବଂ ସେ ୩ କନ୍ୟା ଏବଂ ୪ ପୁତ୍ର ସନ୍ତାନର ଜନକ ।

## ରାଜନୈତିକ ଜୀବନ 
ଜେକେ କାଗଜ କଳର ସଂଘର ଏକ କର୍ମୀ ଭାବେ କର୍ମମୟ ଜୀବନ ଆରମ୍ଭ କରିଥିବା ହିମିରିକା ୨୦୦୯ ନିର୍ବାଚନରେ ବିଜେଡି ଦଳୀୟ ଟିକେଟରେ ରାୟଗଡା ନିର୍ବାଚନ ମଣ୍ଡଳୀରୁ ବିଧାୟକ ଭାବେ ନିର୍ବାଚିତ ହୋଇଥିଲେ । ୨୦୧୪ ନିର୍ବାଚନରେ ଦ୍ୱିତୀୟ ଥର ପାଇଁ ରାୟଗଡାର ବିଧାୟକ ହେବା ପରେ ସେ ନବୀନ ପଟ୍ଟନାୟକଙ୍କ ମନ୍ତ୍ରୀମଣ୍ଡଳରେ ଆଦିବାସୀ କଲ୍ୟାଣ ମନ୍ତ୍ରୀଭାବେ କାର୍ଯ୍ୟ ଭାର ତୁଲାଇଥିଲେ । ପରବର୍ତ୍ତୀ ସମୟରେ ଅର୍ଥାତ ମେ ୨୦୧୭ ପରେ ରମେଶ ଚନ୍ଦ୍ର ମାଝୀ ଏହି ବିଭାଗର ମନ୍ତ୍ରୀ ହେବା ପରେ ସେ ରାୟଗଡା ଜିଲ୍ଲା ବିଜେଡି ଦଳ ସଭାପତି ରୂପେ କାର୍ଯ୍ୟଭାର ତୁଲାଇଛନ୍ତି ।
 ସେ ମଧ୍ୟ କେବିକେ କମିଟିର ସଭ୍ୟ ତଥା ବିଭିନ୍ନ କମିଟିର ସଭ୍ୟ ଭାବେ କାର୍ଯ୍ୟ ତୁଲାଇଛନ୍ତି ।.

## ଆଧାର 
## ବାହାର ଆଧାର 
ଶ୍ରେଣୀ:ରାୟଗଡ଼ା ଜିଲ୍ଲାର ଲୋକ
ଶ୍ରେଣୀ:୧୯୪୮ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ବିଜୁ ଜନତା ଦଳ ରାଜନେତା